Ali Məqamlı Rəhbərin Müqəddəs Müdafiə həftəsinə həsr olunmuş tədbirdə etdiyi çıxış :: Leader.ir\nİnqilabın Rəhbəri “Müqəddəs Müdafiə” həftəsinə həsr edilmiş xüsusi mərasimdə iştirak etdi\nAli Məqamlı Rəhbərin Müqəddəs Müdafiə həftəsinə həsr olunmuş tədbirdə etdiyi çıxış\nSaat 10-a 20 dəqiqə qalıb, yəni təyin olunmuş vaxtdan da bir qədər keçib; hərçənd elə o da kifayət qədər uzun bir müddət idi. İndi mən heç, amma sizlərdən bəziləriniz, yəqin ki, yorulmusunuz və daha sizi bundan artıq saxlamaq düzgün olmaz. (2) Bəli, əlbəttə ki, xatirələr var, amma mənim xatirələrim bir o qədər də əhəmiyyətli deyil, əsas və həqiqətən də dəyərli olan siz döyüşçülərin xatirələridir. Mən çıxış üçün burada bir neçə məqamı qeyd etmişəm, onları deyim, sonra halımız və hövsələmiz olsa, ola bilsin, bir xatirəmi də sizinlə bölüşərəm.\nƏvvəla, bu bayrağı daim zirvələrdə saxlayan insanlara təşəkkür etməyi özümə borc bilirəm. Xatirə gecələri təşkil edən, Müqəddəs Müdafiə iştirakçılarının xatirələrinin qələmə alınması, danışılması, o dövrdə baş vermiş hadisələrin daim yaddaşlarda qalması üçün çalışan insanlara, həqiqətən də, səmimi-qəlbdən təşəkkür edirəm. Onlar, doğrudan da, çox böyük bir iş görürlər. Bayaq cənab Sərhənginin qeyd etdiyi o məsələ tamamilə düzgündür. Bu, bir növ sərhədçilikdir, sərhədlərin keşiyində durma xidmətidir, özü də çox yüksək əhəmiyyət kəsb edən bir xidmətdir.\nBizim nə qədər xatirəmiz var, nə qədər hekayəmiz var! Bir neçə yüz min döyüşçümüz olub və onların hər biri bir xatirə kitabıdır. Onların hər birinin dostları, tanışları, ailə üzvləri, valideynləri, həyat yoldaşları və sairi olub; o insanların da hər biri həmin döyüşçü ilə bağlı xatirələri qəlbində gəzdirən bir mücrüdür. O mücrülərdən bəziləri, təəssüflər olsun ki, bu otuz, otuz neçə ildə açılmadan torpağın altına gedib, bizim daha onlara əlimiz çatmır. Heyf! Heyf! Dünən və ya bu gün öz xatirələrini qələmə almaq, yaxud gedib döyüşçülərin ata-analarından, həyat yoldaşlarından onlarla bağlı xatirələrini bölüşmələrini xahiş etmək fikrinə düşən insanlar, əslində, çox önəmli və ağır bir ziyanın qarşısını alırlar. Bu dəyərli, misilisiz xəzinələri dirçəldir, yenidən canlandırır, heç olub getməsinə imkan vermirlər. Bunlar xalqın sərvətidir; həm o savaşda iştirak etmiş və bu gün aramızda olan insanlar – əlil və veteranlar, azadələr, keçmiş döyüşçülər və sair – həm də onların xatirələri xalqımızın sərvətidir.\nMüqəddəs Müdafiənin müxtəlif aspektləri var. Həmin aspektlərdən biri budur ki, Müqəddəs Müdafiə imperializmin ağalıq etdiyi dünyada beynəlxalq güclərin balansının – imperialistlərin və imperializmə boyun əyənlərin mənzərəsini yaratdı. Müqəddəs Müdafiə budur. Siz və digər döyüşçülər o 8 il ərzində çağdaş dünyanızın – sərsəm, vəhşi, zalım, mənəviyyatdan, vicdan və insafdan xəbərsiz olan dünyanın mənzərəsini yaratmağı və tarixə həkk etməyi bacardınız. Siz bunu öz əməlinizlə necə etdiniz? Qarşınızda elə bir tərəf-müqabil dururdu ki, bizim öz sərhədlərimizə tikanlı məftil çəkməyimizə belə imkan vermirdi; məndə olan məlumata görə, belə olub və elə bu cürdür də; biz tikanlı məftil çəkmək istəyirdik, o məftili bizə satmamaqları bir kənara qalsın, bizə həmsərhəd olan və ərazisindən o məftilin keçməli olduğu ölkə də bizimə razılaşmır, icazə vermirdi. Bu tərəfdə biz idik, o biri tərəfdə də ixtiyarında dünyanın ən müasir hərbi texnikası olan, həm də istədiyi qədər olan bir qüvvə. 92-ci Əhvaz diviziyasının tanklarının sayı heç 20-yə çatmırdı! Yəni zəruri tank qüvvəsinin 1/7, 1/8 hissəsinə malik idi; halbuki bir batalyonun qırx neçə tankı olmalıdır. Bizim gördüyümüz ordunun, yəni Əhvazda dislokasiya olunmuş briqadanın 20-dən az tankı var idi. Qarşı tərəfinsə tankı küçədə ilişib qalanda buldozer göndərib onu bir kənara atdırırdı ki, küçə açılsın; yəni onlar üçün qətiyyən əhəmiyyətli deyildi. Ürəyi nə istəsə, varı idi; quru, hava və dəniz qüvvələrinin ehtiyac duyduğu hər cür silah və texnikanı əldə edə bilirdi. Hətta kimyəvi silahdan da istifadə etməyə icazəsi var idi. Baxın, bu gün Avropa və Amerika kimyəvi silahdan istifadəni qınamaq üçün dünyada nə hay-küy salır, nə həyasızlıq edir! O vaxt isə Səddam rejiminin kimyəvi silahdan istifadə etməyə icazəsi var idi; özü də təkcə cəbhədə yox, dinc əhalinin yaşadığı şəhərlərdə də. Sərdəşt bu gün də bunun əzabını çəkir. Sərdəştin ətrafında hələ də kimyəvi silahın təsiri mövcuddur. Baxın, o vaxt dünya bu vəziyyətdə idi; bu onu göstərirdi ki, dünyada kim-kimdir, hansı qütbləşmələr var, güc balansı necədir. Müharibə, Müqəddə Müdafiə, o 8 il, döyüşçülərin o fədakarlıqları bütün bunları təsbit edərək bir fakt kimi tarixə yazdı. Səddama kömək edənlər elə o Fransa, Almaniya və digər Avropa ölkələri idi; qalanları da ki, öz yerində; o vaxtkı Sovet İttifaqı da bir yandan. Bundan əlavə, iqtisadi-siyasi blokadada olmağımız bir yana, üstəlik informasiya və təbliğat baxımından da ağır blokada şəraitində idik; yəni səsimiz, həqiqətən də, heç yerə çatmırdı, dünya mediası sionistlərin – bizə düşmən olan qüvvələrin əlində idi. Bunu Səddamın tərəfdarı olduqlarına görə etmirdilər, birbaşa İslam dövlətinə düşmən idilər, əleyhimizə əllərindən gəldiyi qədər təbliğat aparırdılar və bizim də səsimiz heç yana çatmırdı. Biz belə bir vəziyyətdə idik.\nİndi mən soruşmaq istəyirəm ki, fransız və alman xalqları öz dövlətlərinin o 8 ildə İran adlı xalqın başına nələr gətirdiyini nəyə görə bilməməlidirlər? Nəyə görə bilməməlidirlər? Hazırda bilmirlər, bu isə bizim səhlənkarlığımızdır. Hazırda dünya ictimaiyyəti imperializm sisteminin bizim tərəfimizdən yaradılmış, şəffaf və açıq-aydın göz önündə olan rüsvayedici tablosunu görmür. Nə üçün? Bu bizim səhlənkarlığımızdır və biz bu istiqamətdə çalışmalıyıq.\nBiz öz ədəbiyyatımızda, kinomuzda, teatrımızda, telekanallarımızda, qəzetlərimizdə, virtual məkanımızda Müqəddəs Müdafiə ilə bağlı indiyə qədər görmədiyimiz bir çox işləri görməliyik. Harada ki, məsuliyyətlə müəyyən işlər görmüşük – azacıq, əslində görməli olduğumuz işlərin məcmusu ilə müqayisədə çox kiçik həcmdə olsa belə – effekti, təsiri olub. Elə bu son vaxtlarda cənab Hatəmikiyanın Suriyada çəkdiyi o film harada yayımlanıbsa, çox yüksək səviyyədə qarşılanıb. Nəyə görə Avropada yayımlanmamalıdır? Nəyə görə Asiya ölkələrində yayımlanmamalıdır? İndoneziya, Malaziya, Pakistan və Hindistan xalqları bu regionda nələrin baş verdiyini, bizim kiminlə üz-üzə qaldığımızı nəyə görə bilməməlidirlər? Hələ bunlar bu son vaxtlarda baş vermiş hadisələrdir; Müqəddəs Müdafiə dövründə baş verənlərin əhəmiyyəti, mahiyyəti və miqyası bundan qat-qat artıqdır.\nBəzən İran filmlərini aparıb Avropada keçirilən kinofestivallarda göstərirlər; keyfiyyət və peşəkarlıq baxımından Müqəddəs Müdafiə, yaxud İslam İnqilabı mövzusunda çəkilmiş filmlərin əksəriyyətindən qat-qat aşağı olan filmləri. Onları bəh-bəhlə nümayiş etdirirlər, amma Müqəddəs Müdafiə barədə olan bir dənə də filmi nümayişə çıxarmırlar. Nəyə görə? Belə məlum olur ki, qorxurlar. Qorxurlar ki, dünya xalqları bu ifşaedici mənzərədən xəbər tutar, onun təsiri altına düşərlər; qorxurlar. Deməli, bu bizim ixtiyarımızda olan effektiv bir silahdır, böyük bir imkandır. Bu imkandan nəyə görə istifadə etmirik?\nBiz özümüz işə girişib qəhrəmanlarımız üçün filmlər çəkməliyik. Bizim qəhrəmanlarımız var: Himmət qəhrəmandır, Bakiri qəhrəmandır, Xərrazi qəhrəmandır; o komandirlər qəhrəmandır; bu gün həyatda olanların da bəziləri qəhrəmandır. Heç də o demək deyil ki, bu gün sağ olanların ixlas və imanı şəhid olub dünyadan gedənlərdən azdır. Allah-taala onları ehtiyat kimi qoruyub saxlayıb. Allahın onlarla işi var; çoxları belədir. O simaları tanıtdırmaq lazımdır. Dünya bu simaları tanımalı, onların əzəmətini dərk etməli, bilməlidir.\nÖlkəmizdə çap olunmuş yaxşı əsərlərin başqa dillərə tərcümə olunması sahəsində bir hərəkat başlatmaq lazımdır; dəyərli əsərlər tərcümə olunmalıdır. Sevindirici haldır ki, yazılı ədəbiyyatımızda yaxşı, dəyərli əsərlər heç də az deyil. Mən vaxt etdikcə, əlimə keçdikcə o kitabları oxumağı xoşlayıram və oxuyuram da. Çox yaxşı əsərlər yazılıb və onların başqa dillərə tərcümə olunması, həqiqətən də, yerinə düşər; indiyə qədər qələmə alınanları deyirəm. Bir tərcümə hərəkatına start verək; kənardan tərcümə yox, kənar üçün, olanları, baş vermiş hadisələri kənardakılara təqdim etmək üçün tərcümə. Qoy bilsinlər ki, Abadanda nələr olub, Xürrəmşhərdə nələr olub, o döyüşlərdə nələr olub, bizim kəndlərimizdə nələr baş verib. Mən o kirmanşahlı xanım – Firəngiz xanım (3) üçün yazılmış bioqrafiyanın kənarına bir qeyd etmişdim; yazmışdım ki, biz döyüş bölgələrində nələrin baş verdiyini, həqiqətən də, bilmirmişik.\nMən dəfələrlə demişəm ki, bu tablo gözəl bir tablodur, amma biz ona uzaqdan baxmışıq. İnsan bu tabloya yaxınlaşdıqca, onda işlənmiş detalları gördükcə ona daha çox heyran olur. O hadisələr qələmə alınıb, qoy dünya xalqları onlardan xəbər tutsunlar. Ərəbcəyə, ingiliscəyə, fransızcaya, urdu dilinə – dünyanın canlı dillərinə tərcümə olunsun. Qoy yüz milyonlarla insan dərk etsin, bilsin ki, bu regionda nələr baş verib, biz nə deyirik, İran xalqı kimdir; bu şeylər İran xalqını dünyaya tanıdacaq. Kitab tərcüməsini, yaxşı filmlərin istehsalını məqsədyönlü bir hərəkat şəklində həyata keçirmək lazımdır. Bu işdə İslami Maarifləndirmə Nazirliyinin, Mədəniyyət və Mədəni Əlaqələr Təşkilatının, “Səda və sima” Dövlət Teleradiosunun, Xarici İşlər Nazirliyinin və digər müxtəlif qurumların öhdəsinə məsuliyyət düşür.\nBu gün siz Müqəddəs Müdafiə ilə bağlı xatirələrin toplanması, bu sərmayənin artırılması işi ilə məşğul olmağa başlamasanız, düşmən meydanı sizdən alacaq. Bu isə təhlükədir; sizə deyirəm. Müharibə haqda siz – o döyüşlərdə olanlar danışmalısınız. Bu barədə siz danışmasanız, düşmən öz ürəyi istədiyi kimi danışacaq. Müəyyən nöqsanlardan da istifadə edəcək, öz istədiyi kimi qoşub-quraşdıracaq; sözsüz ki, istənilən hərbi və qeyri-hərbi hərəkatın müəyyən nöqsanları, zəif cəhətləri ola bilər və bunun da, mütləq, var; onlardan istifadə edəcəklər. Biz bu məsələdə özümüzdə son dərəcə böyük məsuliyyət hiss edərək çox işlər görməliyik.\nMüqəddəs Müdafiədə baş vermiş hadisələr nəql olunarkən bu savaşın mesajının əzəməti özünü göstərməlidir. Müqəddəs Müdafiənin ümumilikdə vahid ruhu, dili və mesajı var; bu əks olunmalıdır; o ruh və mesaj iman, fədakarlıq, sevgi, mücahidə ruhundan ibarətdir, gəncləri, orta yaşlı, ahıl kişiləri kimi, yeniyetmələri də şövqlə döyüş meydanına atılan bir xalqın sarsılmazlığının mesajıdır. Bu, çox önəmlidir. Maddi dünyanın sıravi gənclərinin öz hiss və həyəcanını başqa formalarda sakitləşdirdiyi bir vaxtda bizim 16-17 yaşlı gənclərimiz döyüş meydanlarına yollanmış, gənclik həyəcanını Allah yolunda cihadla təmin etmişlər. Bunlar çox önəmlidir, çox dəyərlidir.\nƏlbəttə ki, müharibə çox çətin, ağrı-acılı bir şeydir. Dostlarımızdan bəziləri də bayaq burda qeyd etdilər ki, müharibə çox acıdır. Quran isə bu ağrı-acılı hadisədən əzəmət, qurtuluş və sevinc mesajı çıxarır. Baxın, öldürülmək, dünyadan getmək dünyadakı bütün insanların, yəni insanların əksəriyyətinin gözündə itkidir, yoxluqdur. Amma Quran nə deyir? Quran deyir:\nوَیَستَبشِرونَ بِالَّذینَ لَم یَلحَقوا بِهِم مِن خَلفِهِم اَلّا خَوفٌ عَلَیهِم وَ لا هُم یَحزَنون\n“Onlar Allahın Öz mərhəmətindən onlara bəxş etdiyi nemətə (şəhidlik rütbəsinə) sevinir, arxalarınca gəlib hələ özlərinə çatmamış (şəhidlik səadətinə hələ nail olmamış) kəslərin (axirətdə) heç bir qorxusu olmayacağına və onlar qəm-qüssə görməyəcəklərinə görə şadlıq edirlər”. (“Ali-İmran” surəsi, 170-ci ayə)\nQuran qətlə yetirilməkdən, ölməkdən, bu dünyadan getməkdən, həyatdan məhrum olmaqdan bir şadlıq, qurtuluş mesajı – müjdə çıxarır;\nMənim əzizlərim, mənim gözəl qardaş və bacılarım! Bilin ki, bu gün də biz şəhidlərin mesajını eşitsək, bu mesaj bizdən qorxu və kədəri uzaqlaşdıracaq. Qorxu və kədərə düçar olmuş kəslər bu mesajı almır, eşitmirlər, yoxsa şəhidlərin səsini eşitsək, bu səsin bərəkəti sayəsində qəlbimizdəki qorxu və hüzn də yox olub aradan gedər. Bu bizim qorxu və kədərimizi yox edər, əvəzində isə bizə qurtuluş, şücaət və addım atmaq əzmi bəxş edər.\nBu işi ciddi surətdə davam etdirin; həm İslami Təbliğat Komitəsinin İncəsənət şöbəsi, həm İslami Maarifləndirmə Nazirliyi, həm də digər müxtəlif qurumlar. Mən müxtəlif şəhərlərdə bəzi qurumların bu sahədə fəal şəkildə işlədiyinin şahidi olmuşam; elə bu yaxınlarda Qəzvində, Məşhəddə, Şahinşəhrdə – cənab Bulvərinin qələminin məhsulu idi – çap olunmuş kitabları oxumuşam. Bu məsələdə ölkənin dörd bir yanından hər kəs – gənclər, stimullu, canıyanan insanlar – hərə bir sahədə qolunu çırmayıb işə keçə bilər və elə keçiblər də. Bu fəaliyyətləri yüz dəfə artırmağa çalışın. Mən “yüz dəfə artırın” sözünü mübaliğə üçün demirəm; bu gün həyata keçirilən işlərin, Müqəddəs Müdafiə mövzusunda qələmə alınan kitabların, hazırlanan müxtəlif insəcənət nümunələrinin həcminin sözün həqiqi mənasında bundan yüz dəfə artıq olmasını arzulayıram. Yalnız o zaman biz bu sahədə uğur və qələbə hissi duya bilərik.\nİnşallah ki, bu yolla imperializmin kompleks planını da pozarıq. İmperializmin ilk gündən planı bu olub ki, dünyanın bütün maddiyatpərəstlərinin, maddiyyat bataqlığında boğulanlarının – sionistlərin və digərlərinin əl-ələ verib qurduğu, mənəviyyatdan günbəgün uzaqlaşan, sırf maddiyyatçı dünyada mənəvi bir zəmin üzərində cücərib baş qaldıraraq müjdəverici mənəvi meyvələr gətirən körpə fidanı kökündən qoparıb atsın; bütün imperialistlər bunun üçün çalışıblar. Özü də ilk günlər elə bilmişdilər ki, bu asan olacaq; elə Səddamı da o ümidlə İslam Respublikasının canına salmışdılar. Paylarını aldılar, sillə yeyib geri oturdular; amma yenə də əlləşib-vuruşurlar. Biz onların bu səylərini, bu planını öz əzmimiz, Allaha təvəkkülümüz, özünəinamımız sayəsində, Allahın köməyi ilə, puç edə bilərik. İndiyə qədər elə puç etmişik də; inşallah, bundan sonra da tamamilə puç edəcəyik. Bunu etməyin yollarından biri isə odur ki, siz Müqəddəs Müdafiə ilə bağlı bu məsələlərin yaddaşlardan silinməsinə imkan verməyəsiniz, onları daim yaşadasınız.\nYaxşı, saat 11-ə 5 dəqiqə işlədi. Nə xatirə danışım? Gəlin mən sizə müharibənin başlaması ilə bağlı xatirəmi danışım. Müharibənin başladığı ilk saatlarda mən hava limanının yaxınlığında bir yerdə idim. Zavodda çıxışım var idi. Bir otaqda oturub çıxışın başlamasını gözləyirdik, pəncərədən – pəncərə var idi – hava limanının mənzərəsi görünürdü. Baxdıq ki, hay-küydür, bir də gördük, hə, təyyarələr gəldi. Əvvəlcə nə baş verdiyini anlamadıq, sonra xəbər verdilər ki, hücumdur; Mehrabad aeroportunu vurmuşdular. Fəhlələr toplaşıb məni gözləyirdilər. Gedib 4-5 dəqiqə çıxış etdim və bildirdim ki, getməliyəm, işim var, bizə hücum olunub.\nMüştərək qərargaha gəldim; hamı ora yığışmışdı; mərhum Şəhid Rəcayi idi, Şəhid Beheşti idi, cənab Bənisədr idi; hamı orada idi. Biz müzakirəyə başladıq ki, indi nə etməliyik, dedilər – deyəsən, elə mən özüm təklif etdim ki – əvvəlcə xalqla danışmaq lazımdır, çünki camaat nə baş verdiyini bilmir. Hələ heç hadisənin miqyasından da doğru-düzgün məlumatımız yox idi ki, dəqiq neçə şəhəri vurublar. Təkcə bunu bilirdik ki, Tehrandan başqa, digər yerləri də vurublar. Mən təklif etdim ki, bir elan verək. Bu təxminən günortadan sonra saat 2-də, ya 3-də – İmam Xomeyninin (r.ə) bəyanatından əvvəl olan hadisələrdir. Mənə söylədilər ki, onda get, özün yaz. Mən kənara çəkilib bir mətn yazdım, radio vasitəsilə mənim səsimlə yayımlandı; yəqin ki, Dövlət Teleradiosunun arxivində qalır; sözümün canı budur ki, bir neçə gün biz burda olduq; təxminən 5-6 gün. Mən, demək olar ki, heç evə də getmirdim; bəzən bir-iki saatlıq evə baş çəkirdim, amma əksər vaxtlarda, demək olar, gecə-gündüz orada olurduq.\nDezfuldan, Əhvazdan və sair bu kimi yerlərdən ardı-arası kəsilmədən həmin mərkəzə zəng vurub deyirdilər ki, çatışmazlığımız var; silah-sursat çatmırdı, canlı qüvvə çatmırdı, imkanlar məhdud idi. Canlı qüvvədən söz düşəndə ağlıma gəldi ki, bir iş görə bilərəm: Dezfula gedim, hər yerdə elan verib deyim ki, gənclər gəlsinlər. Ağlıma belə bir şey gəldi; indi İmamdan icazə almaq lazım idi; onun icazəsi olmadan gedə bilməzdim ki; getdim Cəmərana. Elə bilirdim, qarşı çıxacaq, çünki İmam bəzən bizim bu tip qərarlarımızı – səfərə çıxmaq istəyimizi və sairi tərəddüdlə qarşılayırdı. Mərhum Hacı Əhmədağaya dedim ki, mən gedib İmama bunu söyləmək, cəbhəyə – Dezfula getməyim üçün icazə istəmək fikrindəyəm; dedim, siz də kömək edin, İmam mənə icazə versin. Hacı Əhmədağa da razılaşdı, dedi, olsun. Gəldik otağa. Gördüm, otaqda bir neçə nəfər oturub; mərhum Çəmran da orada idi. Mən İmama söylədim ki, fikrimcə, cəbhə bölgəsinə yollansam, orada olmağım burada olmağımdan daha effektiv olar; icazə verin, mən gedim. İmam düşünmədən dedi: “Bəli, bəli, siz gedin!” Yəni bizim düşündüyümüzün əksinə, İmam çox götür-qoy etmədən dedi ki, bəli, bəli, siz gedin! O mənə “gedin” deyəndə – yeri gəlmişkən, mən də buna çox sevinmişdim – mərhum Çəmran dedi ki, icazə verin, mən də gedim. İmam dedi, olsun, siz də gedin. Mən üzümü mərhum Çəmrana çevirib dedim: “Onda qalx da, nəyi gözləyirsən? Qalx, gedək”. Çölə çıxdıq, hələ günorta deyildi. Mən dərhal yola düşmək istəyirdim, amma o, axşama qədər gözləməyi təklif etdi. Mən tək idim, yəni təkbaşına getmək istəyirdim, özümlə kimisə götürmək fikrim yox idi, onunsa başında bir dəstəsi var idi – yola düşəndə gördüm ki, 60-70 nəfərə yaxın adamı var – gəlib onunla təlim keçmişdilər, hazırlaşmışdılar, o da onları özü ilə aparmaq istəyirdi, həmin adamları bir yerə toplamalı idi. Mərhum Çəmran mənə dedi ki, axşama qədər gözləyək, özü də Dezfula yox, Əhvaza gedək, Əhvaz yaxşıdır; dedim, olsun. O bu işlərdə məndən daha məlumatlı olduğuna görə razılaşdım. Evə gedib ailə üzvlərimlə sağollaşdım; 6-7 nəfər mühafizəçimiz də var idi; onlara dedim ki, siz azadsınız, mən müharibə meydanına gedirəm. Siz mənim ətrafımda olursunuz ki, məni qətlə yetirilməkdən qoruyasınız, mən isə hazırda döyüş meydanına gedirəm, orada daha mühafizəçi ilə gəzməyin mənası yoxdur! O uşaqlar da gözlərinin yaşını tökməyə başladılar ki, olmaz-filan; dedim, yox, mən sizi aparmıram. Dedilər, yaxşı, onda mühafizəçi kimi aparmayın, qoy, yol yoldaşı kimi biz də sizinlə gələk; biz də cəbhəyə getmək istəyirik, bizi bu cür aparın. Buna razılaşdım, beləcə, onlar da mənimlə həmin cəbhə bölgəsinə yollandılar, sona qədər də bizimlə oldular.\nAxşam mərhum Çəmranla yola düşdük, bir “C 130”-a minib Əhvaza tərəf gəldik. Əhvaz zülmət qaranlıq idi! İndi mən görürəm, bəziləri döyüş bölgələri haqda roman yazıb, ya nəsə bir yazı yazıb, yazdıqları reallığın tamamilə əksinədir; axı mən döyüş bölgəsini, yəni Əhvazı müharibənin başladığı ilk günlərdə yaxından görmüşəm, bir müddət orada qalmışıq da. Yəni inqilab tərəfdarı olmayan o roman yazarları müharibə haqda nəsə hazırlamaq, nələrsə yazmaq istəyiblər, amma Əhvaz haqda yazdıqları həqiqətə tamamilə ziddir; bəzi digər yerlər haqda yazılanlar da eynilə; biri də Tehran haqda yazıb, o da reallığa tamamilə ziddir; yəni düzgün əks etdirmək istəməyiblər. Öz yazarlarımız, öz romançılarımız meydana keçib bu hadisələri qələmə almalıdırlar. Biz yazmırıq, ona görə də başqaları başqa cür yazırlar.\nQərəz, Əhvaz qaranlıq idi. Qaranlıqda 92-ci diviziyanın qarnizonuna getdik, bir qədər orda olduq, sonra ostandarlığa baş çəkdik. Elə çatdığımız gecə mərhum Çəmran gətirdiyi adamları yığıb dedi ki, gedirik əməliyyata. Dedik, nə əməliyyat? Dedi, gedirik tank ovuna. Mənim də bir kalaşnikov avtomatım var idi, özümün idi – şəxsi silahım idi, yanımda götürmüşdüm – dedim, mən də gəlim? Dedi, olsun, siz də gəlin. Mən də əmmaməni, qəbanı, əbanı bir kənara qoydum, bir dəst əynimdən tökülən, bəduğur hərbi forma verdilər, geydim və gecə bunlarla birlikdə getdik. Halbuki mən nə hərbi təlim görmüşdüm, nə də münasib silahım var idi; yəni tank ovuna heç kim kalaşnikovla getmirdi. Əlbəttə, heç onların da RPG-si və sairi yox idi. Elə onlar da eynilə mənim kimi adi silahla gedirdilər. Getdik, heç tank-filan da ovlamadıq, qayıtdıq gəldik. (4)\n(1) Görüşün əvvəlində iştirakçılardan bəziləri öz xatirələrini danışmışlar\n(2) Görüş iştirakçılarından bəziləri Ali Məqamlı Rəhbərdən Müqəddəs Müdafiə ilə bağlı xatirələrini danışmasını xahiş edirlər.\n(3) Xanım Firəngiz Heydərpurun xatirələri; Mihnaz Fəttahi tərəfindən qələmə alınmışdır\n(4) Ali Məqamlı Rəhbər özü və görüş iştirakçıları gülürlər


Türkiyə Milli Təhlükəsizlik Şurası cari ilin ilk iclasını keçirdi | TRT Azerbaycan\nTürkiyə Milli Təhlük...\nTürkiyə Milli Təhlükəsizlik Şurası cari ilin ilk iclasını keçirdi\nTürkiyədə ilin ilk Milli Təhlükəsizlik Şurası yığıncağı yanvarın 30-da prezident Rəcəb Tayyib Ərdoğanın başçalığında Beştepedə keçirildi.\n31.01.2020 ~ 26.01.2021\nYığıncaqdan sonra yayılan açıqlamada İdlib başda olmaqla Suriyanın müxtəlif bölgələrində terrora qarşı əlavə tədbirlərin görülməsinə dair qətiyyətlilik vurğulanıb.\nAçıqlamada bildirilib: “Milli təhlükəsizlik baxımından əhəmiyyət daşıyan daxili və xarici məsələlər ətraflı şəkildə müzakirə olundu. 2019-cu il qiymətləndirildi və 2020-cu ildə baş verə biləcək əhvalatlar və bu çərçivədə görülə biləcək tədbirlər nəzərdən keçirildi. Türkiyənin milli birlik və bərabərliyilə gələcəyini təhdid edən PKK/KCK-PYD/YPG, DEAŞ və FETÖ başda olmaqla bütün terror təşkilatlarına qarşı ölkə daxilində və xaricində uğurla həyata keçirilən əməliyyatlar barəsində Şuraya məlumat təqdim edildi. Türkiyənin cənub sərhədlərini qorumaq, sərhədlərdən kənardaki dost və qardaş icmaların təhlükəsizliyini təmin etmək, bölgədə daimi sabitliyin yaranmasına töhfə vermək mövzularındakı həssaslıq vurğulandı”.\nMilli Təhlükəsizlik Şurasının yığıncağından sonra yayılan açıqlamada davamla qeyd olunub: “Liviyanın siyasi birliyi və torpaq bütövlüyünün qorunaraq ölkə miqyasında sülh və dincliyin yaranması üçün BMT tərəfindən tanınan Milli Həmrəylik Hökuməti dəstəklənməkdə davam edəcək. Bütün ölkələri daimi atəşkəsin təmin edilməsi cəhdlərini dəstəkləməyə çağırırıq. Türkiyənin Aralıq dənizindəki haq və maraqları ilə yanaşı Liviya xalqı ilə olan 500 illik dostluğunun bir əsası kimi bu ölkədə təhlükəsizlik və sabitliyin ədalətli şəkildə bərpası barədə hər sahədə üzərinə düşən məsuliyyətləri yerinə yetirəcəyi vurğulandı.”\nABŞ ilə İran arasındakı gərginlikdən duyulan narahatlığın dilə gətirildiyi bildirilən açıqlamada sülh və sabitliyin qorunması üçün tərəflər təmkinli olmağa dəvət edilib, başqa ölkələrin iki ölkə arasında toqquşma sahəsinə gətirilməsindən imtina edilməsinin vacibliyi vurğulanıb.\nSomalidə edilən və Türkiyə vətəndaşlarının da aralarında olduğu çox sayda adamın ölməsinə səbəb olan terror hücumlarının qınandığı ifadə edilən açıqlamada “Dost və qardaş Somali xalqının yanında olduğumuz bir daha təsdiqlənmiş, dinclik, təhlükəsizlik və rifah mühitinin bərpası üçün dəstəyimizin davam etdiriləcəyi ifadə edilmişdir” deyə bildirilib.\nAçıqlamada “ABŞ rəhbərliyinin İsrail-Fələstin məsələsinə dair irəli sürdüyü planın Fələstin və Qüdsə qarşı işğal, məhv etmə və təzyiq siyasətlərini qanuniləşdirməyi hədəf götürən “ilhaq planı” olduğu vurğulandı və həllin ancaq 1967 sərhədləri əsas götürülərək paytaxtı Şərqi Qüds olan müstəqil, suveren və iki dövlətin olduğu bir Fələstin dövlətinin qurulması ilə mümkün olduğu ifadə edilmişdir” deyilib.\nElazığ və Malatyada yanvarın 24-də baş verən zəlzələdən sonra görülən tədbirlər və axtarış-xilasetmə fəaliyyətləri barədə Milli Təhlükəsizlik Şurasına məlumat təqdim edildiyi bildirilən açıqlamada bu çərçivədə Türkiyənin təbii fəlakətlərə hazırlıq fəaliyyətlərinin bir daha qiymətləndirildiyi də vurğulanıb.\nEtiketlәr: #DEAŞ və FETÖ , #Elazığ və Malatyada yanvarın 24-də baş verən zəlzələ , #İsrail-Fələstin məsələsi , #ABŞ ilə İran arasındakı gərginlik , #Milli Həmrəylik Hökuməti , #PKK/KCK-PYD/YPG , #Milli Təhlükəsizlik Şuras


23:40 24.06.2021 56\nÇin 2030-cu ildə Marsdan nümunələrin toplanılması və Yerə çatdırılması daxil olmaqla bir neçə kosmik missiya buraxmaq niyyətindədir.\nMilli.Az ictnews.az-a istinadən bildirir ki, Çinin gələcək kosmik proqramına asteroidlərin və Yupiter sisteminin tədqiqi, Marsdan nümunələrin toplanılması və Ayın qütb regionunun öyrənilməsi daxildir.\nÇin Milli Kosmik İdarəsinin (CNSA) rəsmi nümayəndəsi Syuy Hunlyan Pekində mətbuat konfransında bildirib ki, təxminən 2025-ci ildə Çin bir missiya çərçivəsində yerətrafı orbitdən nümunələrin toplanılması və kometanın tədqiqi üçün zond buraxmaq niyyətindədir. Marsdan nümunələrin qaytarılması və Yupiter sisteminin tədqiqi üzrə missiyaların buraxılışı 2030-cu ilə planlaşdırılır.\nHəmçinin yaxın beş ildə Çin Ayın mühit şəraitinin və resurslarının öyrənilməsi və Yer peykinin qütb sahəsindən nümunələrin toplanılması üçün "Çanye-6" və "Çanye-7" Ay zondlarını buraxmağa hazırlaşır.\nBundan başqa, Çin 2022-ci ilin sonunadək kosmik stansiyanın tikintisini başa çatdıracaq. Burada kosmonavtlar elmi eksperimentlərin aparılması üçün uzun müddət qala biləcəklər. S.Hunlyanın sözlərinə görə, gələcək inkişaf planlarda əsas diqqət, həmçinin böyük yükqaldırma qabiliyyətinə malik raketdaşıyıcılarının, çoxdəfəli kosmik nəqliyyat sistemlərinin və peyk internet şəbəkəsinin hazırlanmasına yönəldiləcək.\nXəbərin mənbəyi: https://news.milli.az/interest/958791.html\nBakının bu rayonunda "PARTLAYIŞ" səsləri eşidilib - DİN-dən AÇIQLAMA / VİDEO\nSON DƏQİQƏ: Xüsusi karantin rejimi ilə bağlı yeni qərar qəbul edildi\nDİQQƏT! Saat 15:00-da brifinq olacaq - Karantin sərtləşdirilə bilər\n“AZGRANATA” media-tur təşkil edib - MİLLİ MƏTBUAT GÜNÜ / FOTO / VİDEO\nDavam edir: Ermənilər cəzalandırılacaq - Əli Məmmədov rəhbərlik edir\nSON DƏQİQƏ: Laçın dəhlizi yaxınlığında şiddətli atışma - DÜŞMƏN İTKİ VERİB\nSON DƏQİQƏ: Müdafiə Nazirliyi məlumat yaydı - GECƏ SAATLARINDAN BAŞLAYARAQ...\nErmənistan-Azərbaycan sərhədində yanğın\nBitkoinin qiyməti 40 mini keçdi\nABŞ bu kiçik izlərini aradan qaldırmalıdır - Zaxarova\nMakrona yeni ad qoydular - Te Aka İki Taaoa\nTunisdə hərbi çevriliş? - BMT-dən təcili çağırış\nAllahın Novruzəli və Harmona cavabı\nTürkiyə bir daha bunu boynuna götürməyəcək - XİN\nBu şəxslərə 550 manat veriləcək - Qərar\nPrezidentdən kritik qərarlar: Komendant saatı elan olundu\nSürücülərə xəbərdarlıq edildi: Hava şəraiti...\nİsrail səfiri Elin Süleymanovu təbrik etdi\nSusuzluğun yaratdığı 8 xəstəlik - Qəbizlik, depressiya, qaşınma, baş ağrısı....\nŞəhid atası: "Çağırıblar, lap yaxşı, onda get" dedim - Video\nBu enerji günəş batareyaları ilə toplana bilər - AMEA\nHulusi Akarın olduğu təyyarə təcili eniş etdi


KİVDF-dən narazılar artır: - maliyyə yoxlaması üçün müraciət olunacaq\nwww.XALQXEBER.az » Sosial » KİVDF-dən narazılar artır: - maliyyə yoxlaması üçün müraciət olunacaq\nAzərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunda (KİVDF) kadr dəyişikliklərinin olacağı, Vüqar Səfərlinin Fondun icraçı direktoru vəzifəsindən kənarlaşdırılacağı bildirilir.\nİddialara görə, icraçı direktorla yanaşı KVDF-nin Müşahidə Şurasının tərkibində də dəyişiklik ola bilər. Ölkə KİV-ləri bildirir ki, hakimiyyətdə media siyasətinə cavabdeh şəxslər bu barədə müzakirələr aparıb və KİVDF-nin hazırki tərkibinin özünü doğrultmadığı qənaətinə gəliblər.\nBəzi mənbələr isə iddia edirlər ki, KİVDF V. Səfərlinin yarıtmaz fəaliyyəti nəticəsində bir qurum kimi ümumiyyətlə, özünü doğrultmayıb. Bu səbəbdən də struktur islahatlarının bu quruma da tətbiqi qaçılmaz ola bilər.\nAyrı-ayrı mətbu orqanlar KİVDF-dən narazılıqlara əsas səbəb kimi, Fondun keçirdiyi müsabiqələrdə, qəzetlərə maliyyə yardımlarının ayrılmasında, bu yardımlarla bağlı hesabat sənədlərində saxtakarlıqları, eyni zamanda jurnalistlərə mənzillərin verilməsində qeyri-şəffaflığı və digər qanun pozuntularını göstərirlər. Yəqin elə bu səbəbdəndir ki, mətbuat, KİVDF-nin icraçı direktoru V. Səfərlinin adını maliyyə fırıldaqlarında hallandırır.\nReyting.az-a verilən məlumata görə, bir qrup jurnalist KİVDF-də maliyyə yoxlamalarının aparılması və digər problemlərin həlli üçün həm Prezident Administrasiyasına, həm də Hesablama Palatası ilə yanaşı hüquq-mühafizə orqanlarına müraciət etməyi planlaşdırırlar.\nQeyd edək ki, narazılıqlar KİVDF-nin qəzetlərə maliyyə yardımlarını hansı kriteriyalar əsasında ayırması və müsabiqələrin keçirilməsi zamanı baş verən neqativ hallarla yekunlaşmır. Jurnalistlər üçün inşa olunmuş binaların sakinləri də KİVDF tərəfindən təşkil olunmuş və həmin yaşayış binalarına nəzarəti həyata keçirən "Jurnalist Evi" MMC-dən imtina etməyə hazırlaşırlar.\nSakinlər Demokrat.az-a bildiriblər ki, həmin binalarda hər kv.metr yaşayış sahəsi üçün 50 qəpik xidmət haqqı alınsa da, alınan məbləğ göstərilən xidmətə adekvat deyil. Sakinlərdən hər ay 10 min manatdan çox vəsait toplansa da, bu vəsaitin müqabilində xidmət göstərilmir.\nSakinlərin sözlərinə görə, yığılan vəsaitin necə xərclənməsi ilə bağlı hesabat verilmir. Bu səbəbdən də sakinlər bir araya gələrək, binada normal kommunal xidmətlər göstərəcək yeni MMC yaratmağı planlaşdırırlar.\nSakinlər iddia edirlər ki, "Jurnalist Evi" MMC-nin fəaliyyəti qanunsuzdur, yığılan böyük məbləğdə vəsaitin necə xərclənməsinə ciddi şübhələr var. Bu səbəbdən də, xeyli sayda sakin MMC-yə vəsait ödəməkdən imtina edib.\nOnu da qeyd edək ki, KİVDF-də ciddi maliyyə pozuntularının olduğu, büdcə vəsaitlərinin mənimsənildiyi, bəzən vəsaitlərin təyinatına uyğun xərclənmədiyi iddia olunsa da, Hesablama Palatası hələlik bu qurumu yoxlamağa tələsmir.\nHesablama Palatasının mətbuat katibi Nailə Məhərrəmova Reyting.az-ın sorğusuna cavabında bildirib ki, cari ilin iş planı üzrə nəzərdə tutulmuş bütün nəzarət tədbirləri başa çatdırılma mərhələsindədir və hazırki dövrdə KİVDF-də nəzarət tədbiri nəzərdə tutulmayıb. N. Məhərrəmova hələlik KİVDF-də belə bir tədbirin aparılmadığını diqqətə çatdırıb.\nReyting.az KİVDF-nin ittihamlara cavabına yer ayırmağa hazırdır.


Nazir Çinə gedəcək\n2021, 19 Oktyabr, çərşənbə axşamı, Bakı vaxtı 23:10\nAzərbaycanın Çindəki Ticarət Nümayəndəliyinin rəsmi açılışı olacaq. Mərasimə iqtisadiyyat naziri Şahin Mustafayev də qatılacaq.\nİqtisadiyyat Nazirliyinin məlumatına görə, Ş. Mustafayevin rəhbərlik etdiyi nümayəndə heyəti fevralın 5-dən 7-nə kimi Çin Xalq Respublikasına səfər edəcək.\nSəfər çərçivəsində nazir Çinin nəqliyyat naziri, kommersiya nazirinin müavini, Milli İnkişaf və İslahatlar Komitəsinin, İpək Yolu Fondunun və İpək Yolu Beynəlxalq Ticarət Palatasının rəhbərləri ilə görüşəcək.\nNazir Çində keçiriləcək beynəlxalq konfransa qatılacaq, Transxəzər Beynəlxalq Nəqliyyat Marşrutu barədə müzakirələrdə iştirak edəcək.\nSəfər proqramına Pekində Azərbaycanın Çindəki Ticarət Nümayəndəliyinin ofisinin rəsmi açılışı, biznes forumlarının təşkili də daxildir.


Gözətrafı qırışlardan xilas olmağın qaydası | Qadın Klubu\nƏsas səhifə / Əsas menu / Gözəllik / Gözətrafı qırışlardan xilas olmağın qaydası\nGözətrafı qırışlardan xilas olmağın qaydası\nGul Mustafayeva 11.07.2016\tGözəllik, Manşet\n3,595 Baxışlar Whatsapp ilə Paylaş\nİrəliləyən yaş ilə birlikdə, dəridə olduğu kimi göz ətrafında də qırışlar yaranmağa başlayır. Təbii bunun tək səbəbi yaşın irəliləməsi deyil. Bəzi pis vərdişlər və ekoloji xarici faktorlar da bu prosesin sürətlənməsində əhəmiyyətli rol oynamaqdadır.\nNizamlı yuxu çox əhəmiyyətlidir\nÇox ya da az yatmamamq vacbdir. Hər gün 8 saatlıq bir yuxu göz sağlamlığı üçün çox əhəmiyyətlidir. Daimi və kafi yuxu, gözlərin istirahət etməsini təmin edir və gözaltı torbaların yaranmasının qarşısını alır.\nXüsusilə də gərgin rejimli işçilərin nizamlı yuxu yatmalıdırlar. Mümkünsə günorta yeməyindən sonra gözlərini 5-10 dəqiqə istirahət etdirmək lazımdır.\nGöz makiyajı hər axşam yatmamışdan əvvəl mütləq təmizlənməlidir\nGöz makiyajı təmizlənərkən, göz ətrafı sərt silinməməlidir. Göz, sağa-sola ovuşdurularak təmizlənməməlidir. Bu, göz ətrafının qırışmasına səbəb olur. Tam olaraq təmizlənməyən göz makiyajı qalıqları və ya uyğun olmayan təmizləmə məhsulları gecə boyunca göz ətrafına zərər verir.\nGecə yatmamışdan əvvəl göz ətrafına mütləq göz ətrafı qidalandırıcı krem çəkilməlidir.\nKremi yüngül hərəkətlərlə masaj edərək yaymaq lazımdır.\nHəftədə mütəmadi olaraq üç dəfə üz məşqi etsəniz, göz ətrafındakı müsbət dəyişikliyi fərq edə bilərsiniz.\nHər iki əlinizi rahat bir şəkildə əllərinizin üstü çölü göstərəcək şəkildə göz kənarlarına qoyun. Əllərinizi qulaq xəttinə doğru çəkərkən üzünüzün gərginləşdiyini hiss edəcəksiniz. Bu sırada gözləriniz bağlı olsun, elə ki, göz qapaklarınızdakı titrəməyi hiss edin.\nWhatsapp ilə Paylaş\tgözəllik siləri gözətrafı qırışlar makiyajın silinməsi nizamı yuxu təmiz dəri\t2016-07-11\nTəqlərgözəllik siləri gözətrafı qırışlar makiyajın silinməsi nizamı yuxu təmiz dəri\nƏvvəlki Dırnaqlarınızı istədiyiniz kimi uzada bilmirsiniz?\nNövbəti Quru dəri üçün mayonez möcüzəsi…\nGöz ətrafı qırışları bu qaydalarla yox edin\nWhatsapp ilə Paylaş Müəyyən yaşdan sonra xanımların qorxulu yuxusu olan qırışlar artıq özünü göz ətrafı …


Nazirlik süni qiymət artımının qarşısını ala bilmir - Rəsmi\nTarix: 31-01-2014, 15:41 Oxunma sayı: 828 Bölmə: Cəmiyyət\n“Biz yalnız lisenziyalı və taksometrlə təchiz olunmuş taksilərdəki süni qiymət artımına cavabdehlik daşıyırıq.\nQeyri-qanuni taksi fəaliyyəti ilə məşğul olanlarla isə mübarizə aparırıq və vətəndaşlara da dəfələrlə müraciət etmişik ki, bu tipli taksilərə əyləşməsinlər”.\nBu sözləri Bakı-Sumqayıt taksilərinin hava durumundan istifadə edərək qiymətləri 20 manata qaldırması xəbərinə münasibət bildirən Nəqliyyat nazirliyinin mətbuat katibi Namiq Həsənov “Axar.az”a dedi.\nN.Həsənovun sözlərinə görə bəziləri qeyri-qanuni fəaliyyət göstərdiyi üçün qiymət artımında da özbaşınalıq edir: “Hansı taksi fərqlənmə nişanlı və lisenziyalıdır, biz yalnız onlarla bağlı danışa bilərik. Liseniyalı taksilərdən isə bu vaxta qədər bizə süni qiymət artımı ilə əlaqəli heç bir müraciət daxil olmayıb.\nBütün avtobus və taksi sürücülərinə də göstəriş verilib ki, havanın qeyri-sabit keçəcəyi günlərdə süni qiymət artımına yol verməsinlər. Əgər lisenziya ilə fəaliyyət göstərən nəqliyyat vasitələrində belə bir hal müşahidə olunsa, onlara müvafiq protokollar tətbiq olunacaq. Qanunsuz qiymət artımı isə dəllallıqdır”.\nNazirlik sözçüsü bildirib ki, qeyri-qanuni fəaliyyət göstərən taksilərin sayı 10-15 min civarındadır və faktiki olaraq onlarla mübarizə çətindir: “Onların hər birinə bir müfəttiş ayırmaq və qanunsuzluğu müəyyənləşdirmək mümkün deyil. Biz bir növ onlara qarşı mübarizədə çətinlik çəkirik. Gərək əhali özü də bu hallara qarşı mübarizə aparsın və aşkarladığı faktlarla bağlı bizə məlumat versin”.\nAzərbaycan Dəmir Yolları məsuliyyəti üzərindən atdı: "Görüntü keyfiyyətsizdir"\nTarix: 2-10-2018, 12:30 Oxunma sayı: 469 Bölmə: Cəmiyyət\nBakıda quldur dəstənin üzvləri yaxalandı\nTarix: 26-03-2020, 16:13 Oxunma sayı: 421 Bölmə: Kriminal\nBakı sakininə qarşı quldurluq törətməkdə şübhəli bilinən qrup üzvləri saxlanılıblar.\nSumqayıt sakini xəstəxanada öldü: avtomobil vurmuşdu...\nTarix: 29-01-2021, 11:52 Oxunma sayı: 254 Bölmə: Hadisə\nSumqayıt sakini xəstəxanada öldü: vtomobil vurmuşdu...\nİranda içərisində 110 nəfərin olduğu təyyarə qəzaya uğradı\nTarix: 1-02-2020, 10:24 Oxunma sayı: 411 Bölmə: Hadisə / Dünya\n"İran Air” aviaşirkətinə məxsus sərnişin təyyarəsi Kirmanşah şəhərində aeroporta enərkən\nDeputat Sumqayıtın inkişafından yazdı\nTarix: 22-09-2014, 14:59 Oxunma sayı: 1 144 Bölmə: Cəmiyyət\nTarix: 14-06-2021, 17:30 Oxunma sayı: 550 Bölmə: Təhsil / Sumqayıt\nSumqayıt şəhər ümumi təhsil müəssisələrində "Son zəng” tədbirləri keçirilib


BAYIA-ENERJI AZƏRBAYCAN REGİONLARINDA 350-DƏN ÇOX YARIMSTANSİYA QURAŞDIRIB\nEnergetika 21 İyun 2005 13:17 (UTC+04:00)\nTrend agentliyinin məlumatına əsasən, Bayva-Qərbenerjivə Bayva-Cənubenerjienerji paylaşdırıcı şəbəkisinin operatoru olan Bayva-Enerjişirkəti Azərbaycan regionlarında müxtəlif gücə malik 350-dən çox yarımstansiya quraşdırıb.\nOnlardan 9-u 110/35/10-kilovoltluq, bir hissəsi - 35-kilovoltluq, qalanı isə 6 -10/0,4-kilovoltluqdur. 110/35/10-kilovoltluq yarımstansiyalar Ağdaş (16 MVA gücündə iki yeni transformator quraşdırılıb), Ağcabədi (20 MVA), Ağsu (5,6 MVA), Biləsuvar (40 MVA), Şəki (10 MVA) və digər rayonlarda istismara verilib. Rayonlarda, həmçinin köhnə transformatorlar yeni və daha güclü transformatorlarla əvəzlənib, yüksək voltlu elektrik xətləri təmir olunub.\nŞirkətdən bildiriblər ki, bu yarımstansiyaların istismara verilməsi rayonlarda enerji təchizatı problemini həll etməyə kömək edəcək.


18:44 22-07-2021 | 385\nİyulun 22-də Milli Məclisin sədri Sahibə Qafarova ölkəmizdə səfərdə olan Fransa Milli Assambleyasının nümayəndə heyəti ilə görüşüb.\nSpiker qonaqları səmimi salamlayaraq bu cür görüşlərin əlaqələrimizin inkişafına öz töhfəsini verdiyini bildirib. O, qeyd edib ki, Azərbaycan-Fransa əlaqələrinin qədim tarixi kökləri var. Azərbaycan müstəqillik əldə etdikdən sonra bu münasibətlər keyfiyyətcə yeni səviyyəyə yüksəlib. Ölkələrimiz arasındakı dostluq və tərəfdaşlıq əlaqələrinin müasir dövrdə təməli Azərbaycan xalqının ümummilli lideri Heydər Əliyevin rəhbərliyi dövründə qoyulub. Bu gün prezident İlham Əliyev əməkdaşlığımızın daha da dərinləşməsinə böyük önəm verir. Heç də təsadüfi deyildir ki, bu sahədəki xidmətlərinə görə Azərbaycanın birinci xanımı Mehriban Əliyeva 2011-ci ildə Fransa Respublikasının "Şərəf Legionunun Zabiti" dövlət ordeni ilə təltif edilib.\nGörüşdə spiker Sahibə Qafarova əsas diqqəti 44 günlük Vətən müharibəsində Azərbaycanın əldə etdiyi tarixi qələbə və sonrakı mərhələdə Ermənistan tərəfindən törədilən təxribatlara yönəldib. O bildirib ki, ötən il Azərbaycan Ali Baş Komandan İlham Əliyevin rəhbərliyi altında 30 illik Ermənistan işğalına son qoyaraq öz ərazi bütövlüyünü bərpa edib. 2020-ci il noyabrın 10-da imzalanmış üçtərəfli Bəyanatla Dağlıq Qarabağ problemi tarixə qovuşdu. Bununla da Azərbaycan BMT Təhlükəsizlik Şurasının 4 qətnaməsini özü həyata keçirib. İndi işğal nəticəsində öz doğma yurd-yuvalarından didərgin düşmüş məcburi köçkünlərin doğma torpaqlarına qayıtması üçün zəmin yaranıb. Təəssüflər olsun ki, Ermənistan yenə də öz təxribatçı əməllərindən əl çəkmir. Sərhəddə təxribatlar törədir, minalanmış ərazilərin tam xəritəsini təqdim etmir, hərbi əsirlər barədə həqiqətə uyğun olmayan məlumatlar yayır. Sahibə Qafarova bildirib ki, bütün bunlar Qarabağda başlamış sülh prosesinə, quruculuq, abadlıq işlərinə maneçilik törədir.\nMilli Məclisin sədri Dostluq Qrupunun üzvlərinin Gəncə şəhərinə, işğaldan azad olunmuş Ağdam və Füzuli rayonlarına səfər edəcəklərini xatırladaraq, vurğulayıb ki, Ermənistan 30 il ərzində işğal altında saxladığı Azərbaycan torpaqlarında şəhərləri, kəndləri, xalqımıza məxsus tarixi, mədəni abidələri, məscidləri vəhşicəsinə dağıdıb. Bu ərazilər, sözün həqiqi mənasında, Xirosimanı xatırladır. Sahibə Qafarova ümid etdiyini bildirib ki, Dostluq Qrupunun üzvləri öz ölkələrinə qayıtdıqdan sonra işğaldan azad olunmuş ərazilərimizdə Ermənistan tərəfindən törədilmiş dağıntılar barədə həm Milli Assambleyanın üzvlərinə, həm də Fransa ictimaiyyətinə obyektiv məlumatlar verəcəklər. Spiker təəssüf hissi ilə bildirib ki, bəzi Qərb ölkələrində erməni lobbisinin təsiri altında fəaliyyət göstərən siyasi qüvvələr Azərbaycana qarşı qərəzli bəyanatlar qəbul edirlər. Əlbəttə ki, bütün bunlar Azərbaycan ictimaiyyətini narahat edir. Biz bu məsələdə beynəlxalq birliyin daha ədalətli davranacağına, Ermənistanın törətdiyi təxribatlara və vəhşiliklərə obyektiv münasibət bildirəcəyinə ümid edirik.\nSəmimi qəbul üçün minnətdarlığını bildirən Fransa Milli Assambleyasının nümayəndə heyətinin üzvü Jerom Lamber ölkəmizə səfərlərindən və burada keçirdikləri görüşlərdən məmnun qaldıqlarını söyləyib. Bildirilib ki, bu cür görüşlər bölgə həqiqətləri ilə yaxından tanış olmaq, qarşılıqlı maraq doğuran məsələlər ətrafında fikir mübadiləsi aparmaq baxımından çox önəmlidir.\nGörüşdə Fransa Milli Assambleyasının üzvləri – Frederik Dumas, Karol Buro Bonnar, Jan Lük Reitzel, Sandrin Morş, Fransa ilə parlamentlərarası əlaqələr üzrə işçi qrupunun başçısı Soltan Məmmədov, qrupun üzvü Cavanşir Feyziyev çıxış edərək tərəfləri maraqlandıran məsələlər ətrafında fikirlərini bölüşüblər.


Divara 'Fu Məzi' yazan fəalla vəkilin görüşünə icazə verilməyib-koronavirusa görə\nMərkəzi Seçki Komissiyasının (MSK) binası qarşısındakı divara şüar yazmış ictimai fəal Fuad İsmayılovun vəkili onunla görüşə bilmədiyini deyir.\nF.İsmayılov martın 7-dən həbsdədir. O, İnzibati Xətalar Məcəlləsinin 206-cı (şəxsi istehlak miqdarında qanunsuz narkotik əldə edilməsi, saxlanması, daşınması) maddəsiylə suçlanıb. Suraxanı rayon Məhkəməsinin qərarıyla haqqında 60 günlük inzibati həbs qərarı çıxarılıb.\n«Narkotik ittihamını qəbul etmir»\nVəkil Cavad Cavadov AzadlıqRadiosuna bildirib ki, F.İsmayılov məhkəmədə də özünü təqsirli bilməyib: «Həbs olunarkən, məhkəmə qarşısına çıxarılarkən vəkili mən olmamışam. Ümumiyyətlə, yaxınlarına bu haqda heç bir məlumat verilməyib. Ancaq qərarı götürmüşəm və orada yazılanlardan məlum olur ki, narkotik ittihamını qəbul etmir. Heç bir sənədə də imza atmayıb. Bu da artıq ittihamın əsaslılığını şübhə altına salır».\nKoronavirus kabusu həbsxanalarda da dolaşır?\nGörüşə icazə verilməyib\nVəkil martın 11-də Suraxanı rayon Məhkəməsinin sözügedən qərarından apellyasiya şikayəti verib. Öncə şikayəti müzakirə etmək, müvəkkilinin durumuyla maraqlanmaq üçün martın 10-da təcridxanaya gedib, ancaq F.İsmayılovla görüşə bilməyib: «Dedilər ki, koronavirus təhlükəsinə görə görüşlər yasaqlanıb. Mən virusa qarşı mübarizə tədbirlərini başa düşürəm, amma bu, vəkilin müvəkkili ilə görüşünün qarşısının alınmasına əsas ola bilməz. Başqa önləyici tədbirlə, məsələn, xüsusi geyim və s. yollarla da olsa, mütləq vəkillə görüşə icazə verilməlidir. Çünki elə məsələlər var ki, isti-isti həll olunmalıdır, birlikdə müzakirə edilib, şikayət verilməlidir».\nC.Cavadov hesab edir ki, ona göstərilən səbəb bəhanədir. Fikrini də belə əsaslandırır ki, onunla eyni vaxtla təcridxanaya başqa bir iş üzrə müstəntiq gəlmişdi. Onu görüşə buraxıblar: «O zaman bütün görüşlər ləğv olunsun, istintaq hərəkətləri, məhkəmə prosesləri dayandırılsın. O proseslər dayandırılmırsa, deməli, vəkillə görüşün yasaqlanması üçün bu bəhanədən istifadə edirlər».\nKeçmiş məhbus: "Həbsxanada koronavirusdan sağalmaq imkanı sıfırdır"\n«Apellyasiya məhkəməsində görüş baş tuta bilər»\nVəkil deyir ki, apellyasiya şikayətinə baxılanda məhkəməyə mütləq şəxsin özünü də gətirməlidirlər. Orada məhkəmədən öncə F.İsmayılovla görüşüb, durumla bağlı məlumat almağa çalışacaq. Ancaq görüş yasağı ilə əlaqədar da uyğun qurumlara şikayət edəcək.\nVəkilin koronavirus təhlükəsiylə əlaqədar müvəkkili ilə görüşə buraxılmaması haqda söylədiklərinə Daxili İşlər Nazirliyindən fikir öyrənmək mümkün olmayıb.\nPenitensiar Xidmət görüşə və sovqat qəbuluna qadağa qoyub\nPenitensiar Xidmətin tabeliyindəki müəssisələrdə də martın 6-dan məhbusların yaxınları ilə görüşlərinə, sovqat qəbuluna qadağa qoyulub.\nF.İsmayılovun yaxınları AzadlıqRadiosuna bildirib ki, o, martın 7-də günorta saatlarında evdən çıxıb. Sonra ondan heç bir xəbər ala bilməyiblər. Daxili İşlər Nazirliyinin «102» xidmətinə zənglərdən sonra onun tutulduğunu öyrəniblər.\nFevralın 21-də F.İsmayılovun MSK-nın qarşısındakı divara şüar yazarkən saxlanıb, az sonra buraxıldığı açıqlanmışdı.


28 February 2019 - WWW.TOLISHSTAN.COM\nHome » 2019 » Февраль » 28\n397 0 Taliys\n566 0 XƏBƏRLƏR\nQurban Məmmədovun şovinist hərəkətləri davam edir.\nÖzünü demokrat adlandıranlar, görəsən niyə şovinizmi təbliğ edirlər. Azərbaycanda milli münaqişələr zəminində qarşıdurmalar yaratmaq üçün, gündə bir maska geyinirlər.\nQ. Məmmədovun tutduğu yol Azərbaycanını parçalamaya sürükləyir.\nƏli İbadova qarşı apardığı iyrənc siyasət bunu bir daha təsdiqlədi.\nƏli bəyi həmişə efirlərdən tərifləyən Q. Məmmədov, dünən öz əsil şovinist maskasını geyindi. Qurbanların apardıqları bu şovinist siyasətdən, Talış Xalqı bir mənalı olaraq uzaqlaşmalıdır.\n461 0 XƏBƏRLƏR


Abdin Fərzəliyevin səkkiz milyonluq “haqq-hesab”ının müəmmalı taleyi » GundemXeber İnformasiya Portalı\nGundemxeber.az » GündəmXəbər » Abdin Fərzəliyevin səkkiz milyonluq “haqq-hesab”ının müəmmalı taleyi\nAbdin Fərzəliyevin səkkiz milyonluq “haqq-hesab”ının müəmmalı taleyi\nTarix: 13-03-2017, 23:09 Bölmə :GündəmXəbər / Manşet Baxış: 1 105\nAmma, adları çəkilən vəzifə sahiblərinin bu cür əməllərə qol qoymaları bir daha onu söyləməyə əsas verir ki, onlar bu gün də ölkə rəhbərinin vermiş olduğu tapşırıqlara açıq-aydın “meydan oxumaq”dadırlar\nSon vaxtlar bəzi media qurumlarında gündəmi zəbt edən mövzulardan biri də, 2012-ci ildən 2016-cı ilin fevral ayına qədər olan dövr ərzində Nərimanov rayon İcra Hakimiyyətinin başçısı Abdin Fərzəliyevin, Az. Gözdən Əlillər Cəmiyyətinin sədri Səmyar Abdullayevin, Bakı şəhər İcra Hakimiyyəti Aparatının rəhbəri Rasim Quliyevin və adı çəkilən rayonda vaxtilə vəzifə sahibi olan bir neçə şəxsin, hətta heç bir vəzifə sahibi olmayanların əlbir olaraq, təqribən 160 nəfərə yaxın şəxsə mənzil verəcəkləri adı ilə aldatmalarıdır. Yəqin ki, əlaqədar dövlət orqanları ilə bərabər bir çox vəzifə sahibi olan şəxslər, hətta ictimaiyyət nümayəndələri də yaşanan problemin mahiyyəti haqda, bu günədək lazımi məlumatları əldə ediblər. “Gündəm Xəbər” olaraq hələ ötən saylarımızda belə bir mövzuya toxunub, problemin mahiyyətini çoxsaylı oxucularımızın və rəsmi dövlət orqanlarının diqqətinə də çatdırmışdıq. Dərc olunan açıqlamalarda onu da qeyd etmişdik ki, adları hallanan vəzifə sahiblərinin 160 nəfəri müəyyən yollarla aldatmaları və bunun nəticəsi olaraq 8 (səkkiz) milyon pulu ələ keçirmələri, olduqca böyük bir cinayət hadisəsidir. Baxmayaraq ki, ölkə rəhbəri hansı şəxsi rəhbər vəzifəyə təyin edirsə “gedin əhali ilə işləməyi bacarın, sakinlərin problemləri ilə məşğul olun” deyə lazımi tapşırıqlarını da verir. Amma, adları çəkilən vəzifə sahiblərinin bu cür əməllərə qol qoymaları bir daha onu söyləməyə əsas verir ki, onlar bu gün də ölkə rəhbərinin vermiş olduğu tapşırıqlara açıq-aydın “meydan oxumaq”dadırlar.\nBütün bunlara baxmayaraq təkrar bu mövzuya qayıtmağa qərar verdik ki, problemin mahiyyəti haqda məlumatı olmayan hər kəs, baş verənlərdən daha ətraflı xəbərdar ola bilsinlər. Belə ki, 2012-ci ildən başlayaraq Az.GƏC-nin balansında olan ərazidə, yəni Bakı şəhəri, Nərimanov rayonu, F.Yusifov küçəsi-40 ünvanında gözdən əlil olanlara 12 mərtəbəli 132 mənzilli yaşayış evinin tikintisinə başlanılır. Həmin vaxtdan adları hallanan şəxslər “Gözdən əlillərin fiziki cəhətdən sağlam insanlardan təcrid edilməməsi və onların cəmiyyətə inteqrasiyasına köməklik göstərilməsi” adı altında, ölkəmizin müxtəlif regionlarından olan 160 nəfərə yaxın sakini aldatmağa başlayırlar. Aldadılan şəxslərə bildirilir ki, “inşa olunacaq binanın 1-ci, 2-ci, 3-cü və 4-cü mərtəbələri gözdən əlillərə, yuxarı mərtəbələri isə, aztəminatlı ailələrə veriləcək”.\nOnu da vurğulayaq ki, vəzifə sahibi olanlar əvvəlcə 160 nəfəri əvvəl qeydiyyatda olduqları ünvanlardan qeydiyyatdan çıxarır və rayonun F.X.Xoyski küçəsi, 123A ünvanında yerləşən Az.GƏC-yə məxsus yataqxanaya verilmiş arayışlar əsasında qeydiyyata alırlar. Hətta sakinlər yataqxanaya qeydiyyata alınarkən, yataqxanadakı otaqların ümumi ölçüsünün nə qədər olmasına belə məhəl qoyulmur. Atılan belə bir addımlardan sonra sakinlərin mənzil növbəliliyinə götürülməkləri barədə nəinki tələb olunan sənədlər, hətta ərizələri belə olmadan, yalnız şəxsiyyət vəsiqəsi əsasında sərəncamlar verilir və və sosial vəziyyətləri ağır olan insanlardan pulların alınması, məhz Məzahir Nəsibov adlı şəxsə həvalə olunur. Belə bir yolla da, ötən illər ərzində sakinlərdən üst-üstə 8 (səkkiz) milyon pul da ala bilirlər.\nDaha bir faciə o odur ki, mənzil növbəliliyinə götürülmələri barədə verilmiş qanunsuz sərəncamlardan sonrakı tarixlərdə, məmurlar tərəfindən sərəncamların əsası olaraq kütləvi saxta dövlət sənədləri hazırlanmış, o cümlədən əlil olmayan şəxslər qanunsuz olaraq əlil kimi də göstərilmişlər. Bundan əlavə, sakinlərin mənzil növbələrinə götürülmələri haqda verilmiş sərəncamlarla, onların əsaslarını təşkil edən sənədlər arasında kütləvi uyğunsuzluq halları da olmuşdur. Belə ki, imtiyazı olmayan şəxslər Bakı şəhərində mənzil növbəsinə götürülərkən 7 (yeddi) il daimi qeydiyyat müddəti tələb olunduğu halda, böyük bir cinayətə imza atan şəxslər isə, qanunun belə bir tələbinə heç cür əməl etməmişlər. Yəni, adları hallanan vəzifə sahibləri aldadılan şəxsləri “tezbazar” bir-beş gün müddətində mənzil növbəsinə götürürlər. Belə az müddətdə mənzil növbəsinə götürülmək isə, qanunvericilikdə imtiyazlı vətəndaşlara (o cümlədən əlillərə) şamil olunur. Bu cür qanunsuzluqlara qol qoyanların əməlləri sanki “Piramida” formasında olur və ələ keçirilən “haqq-hesab”ların daha çoxu, məhz “Piramida”nın zirvəsində duran şəxslər tərəfindən ələ keçirilir. Ümumilikdə götürdükdə adları çəkilən vəzifə sahiblərinin belə bir əməllərə qol qoymalarında başlıca məqsəd, məhz külli miqdarda “haqq-hesab”ı ələ keçirmək olub. Baş verənləri təhlil etdikdə isə onu da müəyyən etmək olur ki, bu cür əməl sahibləri böyük bir “korrupsiya cinayəti”nə imza atmışlar və 160 nəfərə yaxın sakini də çıxılmaz duruma salmışlar. Xoşagəlməz hal odur ki, baş verən olaylarla bağlı “Gündəm Xəbər”in ötən saylarında bir neçə dəfə açıqlama dərc edib, aidiyyəti qurumlara müraciətlər etsək də, ötən müddət ərzində hər hansı əsaslı cavab əldə edə bilməmişik. Yalnız bir neçə instansiyadan əldə etdiyimiz cavablar o olub ki, “problemin araşdırılması üçün ünvanladığınız məktub Baş Prokurorluğa göndərilmişdir” deyə cavab verilib. Baş Prokurorluqdan isə, aparılmış və yaxud da aparılması nəzərdə tutulmuş addımlarla bağlı heç bir cavab verilmir.\nDigər diqqəti cəlb edən olaylardan biri isə, olmazın duruma salınan şikayətçi sakinlərdən bəzilərinin bir neçə gün bundan əvvəl Bakı şəhər Baş Polis İdarəsinə dəvət olunmaları və onlara adı çəkilən qurumda etinasız yanaşmanın varlığıdır. Belə ki, şikayətçi sakinlər “Gündəm Xəbər”in əməkdaşına bildirirlər ki, “düzdür, bizi BŞBPİ-nə dəvət etdilər, amma lazımınca dinləmədilər. Elə ki, adı çəkilən qurumun səlahiyyətlisi ayaqüstü etdiyimiz söhbət zamanı dəqiqləşdirə bildi ki, şikayətin motivini Nərimanov rayon İcra Hakimiyyətinin başçısı Abdin Fərzəliyevin, Az. Gözdən Əlillər Cəmiyyətinin sədri Səmyar Abdullayevin, Bakı şəhər İcra Hakimiyyəti Aparatının rəhbəri vəzifəsini daşıyan Rasim Quliyevin və adı çəkilən rayonda vaxtilə vəzifə sahibi olan bir neçə nəfər şəxsin, hətta heç bir vəzifə sahibi olmayanların əlbir olaraq 160 nəfərə yaxın sakini aldatmaları durur, o halda həmin şəxsin cavabı o oldu ki, “problemlə bağlı Nərimanov RPİ-də cinayət işi açılıb, indi siz gedin, lazım gələrsə dəvət edəcəyik” deməklə, problemin varlığına bu cür yanaşmasını ortaya qoydu. Biz də çoxdan xəbərdarıq ki, təqribən doqquz ay bundan əvvəl Nərimanov RPİ-də başlanan cinayət işi, sırf baş verən olayla bağlı deyil, yalnız Məzahir Nəsibov adlı şəxsin dələduzluq əməllərinə qol qoyması ilə bağlı açılıb. Hal-hazırda xaricdə yaşayan və bəzi xəbər portallarına canlı açıqlamalarını danışan Məzahir Nəsibov bildirir ki, “bəli, sadalanan olaylar həqiqətdir və mən də vaxtilə oynanılan oyunların oyunçusu olmuşam. Günahım ondadır ki, mən adları hallanan vəzifə sahiblərinin tapşırıqları əsasında hərəkət etmişəm və çoxsaylı imkansız sakinlərdən pulları alıb da, həmin şəxslərə çatdırmışam”. Bu cür açıqlamalar onu söyləməyə əsas verir ki, cinayət işi Məzahir Nəsibovla deyil, əslində onu belə bir yollara təhrik edənlərlə bağlı açılmalıdır”.\nŞikayətçi sakinlərin bu cür açıqlamalarını dinlədikcə o qənaətə də gəlirik ki, 160 nəfərə yaxın sakini olmazın dərdə salan vəzifə sahiblər ilə bağlı, artıq əməli addımlar atılmasının zamanı çatıb. Düşündürücü hal odur ki, belə bir addımlar hansısa şəxs və ya şəxslər tərəfindən atılardısa, atılan addımlara müəyyən mənada don da geyindirmək olardı. Amma, Nərimanov rayonuna rəhbərlik edən bir şəxsdən və digər vəzifə sahibi olanlardan bu cür addımların atılması, sanki hər kəsi şoka salacaq addımlardır. Bu gün gəldiyimiz qənaət isə ondan ibarətdir ki, yaşanan olay ictimailəşdikcə aidiyyəti qurumların, xüsusilə də ölkə rəhbəri cənab İlham Əliyevin, birinci vitse-prezident Mehriban xanım Əliyevanın və digər səlahiyyət sahiblərinin problemlə bağlı yanaşmalarında ümidverici anlar baş verəcək.\nÇünki, bir neçə vəzifə sahibinin atdıqları bu cür iyrənc əməllər, nəinki 160 nəfərə yaxın şəxsin içgüzar nüfuzuna, hətta dövlətimizin nüfuzuna da müəyyən mənada xələl gətirən addımlardır.\nOnu da vurğulayaq ki, baş verənlərlə bağlı şikayətçi sakinlərin 500-dən çox ərizə və müraciətləri Azərbaycan Respublikasının Prezidentinə, Mehriban xanım Əliyevaya, Milli Məclisinin rəhbərliyinə və onun müvafiq struktur bölmələrinə, deputat blokunun hər bir üzvünə, ali və yüksək səviyyəli müvafiq icra və hüquq-mühafizə orqanlarının rəhbərlərinə, onların müvafiq struktur bölmələrinə, Prezident Administrasiyasının, Baş Prokurorluğun, Milli Məslisin qarşısında keçirdikləri qısamüddətli mədəni piketlərə, Prezident Administrasiyasının müvafiq qurumlarının, Bakı şəhər İcra Hakimiyyəti başçısının qəbullarında olmalarına baxmayaraq, bu gün də hakimiyyətdə təmsil olunan dövlət məmurlarının bir-biri ilə sıx əlaqədə olmaları, bu günə qədər acınacaqlı korrupsiya faktı barəsində hər hansı tədbirin görülməsinə imkan verməmişdir. Əksinə qanunsuz əməlləri ilə fəaliyyət göstərən və yuxarıda adları çəkilən məmurlara yüksək səviyyəli dövlət məmurları tərəfindən şəbəkə halında himayədarlıq olunduğundan, sosial vəziyyətləri ağır olan sakinlərin pullları üzərində baş vermiş mütəşəkkül korrupsiya və dələduzluq əməllərinə göz yumulur, sanki sakinlərə qarşı şər-böhtan kompaniyası da təşkil olunur.\nƏlli gündən çox əsrlikdə qalan əlil, haqq-ədalət ...


Respublica News - Items filtered by date: Cümə, 05 Fevral 2021\nCümə, 05 Fevral 2021 10:11\n2021-ci il 4 fevral tarixli Fərmanı ilə təsdiq edilmişdir\nAzərbaycan Respublikası Prezidentinin xüsusi nümayəndəlikləri haqqında\n2. Xüsusi nümayəndəliyin\n3. Xüsusi nümayəndəliyin\nvəzifələri və hüquqları\n4. Xüsusi nümayəndəliyin\nAzərbaycan Respublikası Prezidentinin 2003-cü il 4 avqust tarixli 911 nömrəli Fərmanı (Azərbaycan Respublikasının Qanunvericilik Toplusu, 2003, N 8, maddə 440; 2006, N 3, maddə 229, N 6, maddə 498; 2007, N 2, maddələr 86, 101, N 3, maddələr 217, 227, N 7, maddə 714, N 9, maddə 867, N 10, maddə 948, N 12, maddə 1242; 2008, N 1, maddə 9, N 3, maddələr 173, 179, N 6, maddə 499, N 8, maddələr 717, 723; 2009, N 2, maddə 66, N 6, maddələr 419, 421,422; 2010, N 2, maddə 80, N 3, maddə 183, N 10, maddə 850; 2011, N 2, maddə 85; 2012, N 11, maddə 1078; 2013, N 3, maddə 236, N 8, maddə 901; 2014, N 9, maddə 1027; 2016, N 5, maddə 854, N 6, maddələr 1029, 1073; 2017, N 5, maddə 840, N 8, maddələr 1519, 1521; 2018, N 7 (I kitab), maddələr 1445, 1486, N 11, maddə 2287; 2019, N 1, maddə 76, N 4, maddə 655, N 6, maddə 1027, N 7, maddə 1211, N 8, maddə 1405; 2020, N 4, maddə 423, N 6, maddə 708) ilə təsdiq edilmiş “İnzibati və yardımçı vəzifələrin Təsnifat Toplusu”nda aşağıdakı dəyişikliklər edilsin:\nCümə, 05 Fevral 2021 10:10\nAzərbaycan Respublikası Prezidentinin “Azərbaycan Respublikasının işğaldan azad olunmuş ərazilərində müvəqqəti xüsusi idarəetmənin təşkili haqqında” 2020-ci il 29 oktyabr tarixli 1170 nömrəli Fərmanında dəyişiklik edilməsi barədə Azərbaycan Respublik\nAzərbaycan Respublikası Prezidentinin “Azərbaycan Respublikasının işğaldan azad olunmuş ərazilərində müvəqqəti xüsusi idarəetmənin təşkili haqqında” 2020-ci il 29 oktyabr tarixli 1170 nömrəli Fərmanına (Azərbaycan Respublikasının Qanunvericilik Toplusu, 2020, N 10, maddə 1248; Azərbaycan Respublikası Prezidentinin 2020-ci il 11 dekabr tarixli 1210 nömrəli Fərmanı) aşağıdakı dəyişikliklər edilsin:\nCümə, 05 Fevral 2021 10:09\nParlaq qələbə ilə başa çatan Vətən müharibəsi doğma torpaqlarımızın düşmən tapdağı altından azad olunmasıyla yanaşı, ölkədə milli ruhun oyanışına, qürurlu, mətin bir xalqın, sanki yeni azərbaycanlıların doğuluşuna səbəb oldu. Bir gözümüz hüdudsuz qələbə sevincindən doldusa da, o biri gözümüz haqq və ədalət savaşında canından keçmiş əziz şəhidlərimiz üçün yaş axıtdı və hamımızın qəlbində əbədi məşəltək alovlanacaq qürur və ağrı abidəsi - igid Azərbaycan əsgəri abidəsi ucaldı.\nQəlbi Qələbənin eşqilə yanar.\nAta nisgililə qovrulan uşaq\n“France İnter” radiosu Azərbaycanın erməni işğalından azad edilmiş ərazilərindən reportaj hazırlayıb\nCümə, 05 Fevral 2021 10:08\nXarici İşlər Nazirliyinin mətbuat xidməti idarəsindən AZƏRTAC-a bildiriblər ki, görüşdə Ceyhun Bayramov Azərbaycan ilə Türkiyə arasında mövcud olan zəngin, geniş və sıx dostluq münasibətlərini məmnunluqla qeyd edib.\nNazir ölkəmizin müstəqilliyinin ilk günlərindən üzləşdiyi ən böyük və ağrılı problem olan keçmiş Ermənistan-Azərbaycan Dağlıq Qarabağ münaqişəsindən bəhs edib, qardaş Türkiyənin Azərbaycanın beynəlxalq hüquqa əsaslanan haqlı mövqeyini hər zaman dəstəklədiyini, xüsusilə 44 günlük Vətən müharibəsi zamanı rəsmi Ankaranın bütün səviyyələrdə, o cümlədən Türkiyə xalqının nümayiş etdirdiyi həmrəyliyin və mənəvi dəstəyin ölkəmiz tərəfindən yüksək qiymətləndirildiyini vurğulayıb. O, Azərbaycan üçün tarixi əhəmiyyət kəsb edən bu dövrdə Azərbaycan-Türkiyə qardaşlığının və birliyinin, “Bir millət iki dövlət” konsepsiyasının sözdə deyil, əməldə olduğunun növbəti dəfə bariz şəkildə nümayiş etdirildiyini söyləyib. Azərbaycanın dövlət başçısı tərəfindən qeyd edildiyi kimi, tərəflər arasındakı bu sıx münasibətlərin arxasında məhz doğru siyasətin dayandığı vurğulanıb.\nSəmimi qəbula görə nazir Ceyhun Bayramova təşəkkürünü bildirən Birol Akgün Azərbaycan ərazilərinin Ermənistanın işğalından azad edilməsinin bütün Türkiyə xalqını həyəcanlandırdığını qeyd edib, qələbə xəbərinin yüksək sevinclə qarşılandığını bildirib və ölkəmizin ərazi bütövlüyü uğrunda canından keçən bütün şəhidlərə Allahdan rəhmət diləyib. B. Akgün Türkiyə və Azərbaycan liderləri arasındakı dostluq münasibətlərinin ikitərəfli əlaqələrin inkişafına əhəmiyyətli töhfə verdiyi bildirib. Müharibədən sonrakı quruculuq və inkişaf dövrünə toxunan fond sədri bu xüsusda təhsil sahəsinin önəmini vurğulayıb, işğaldan azad edilmiş ərazilərdə təhsil sahəsinin inkişafı məsələsində ölkəmizə müvafiq yardımın göstərilməsinə hazır olduqlarını diqqətə çatdırıb.\nTərəflər ölkələrimiz arasında bütün istiqamətlər üzrə mövcud əməkdaşlığın bundan sonra daha da inkişaf etdirilməsinin vacibliyini bildiriblər.\nŞanlı Vətən savaşının mükəmməl salnaməsi\nAzərbaycan dövlət müstəqilliyini bərpa etdikdən sonra cəmiyyətin bütün sahələrinin inkişafı üçün əlverişli şərait və imkanlar yarandı. Demokratik siyasi sistemi və bazar iqtisadiyyatını formalaşdırmaq, ermənilərin Dağlıq Qarabağla bağlı separatçı hərəkətlərinin qarşısını almaqla respublikamızın ərazi bütövlüyünü və təhlükəsizliyini təmin etmək Azərbaycanda hakimiyyətdə olan dairələrdən qətiyyətli və prinsipial siyasət həyata keçirməyi tələb edirdi.\nLakin həmin dövrdə Azərbaycanın daxili və xarici strateji maraqlarına, o cümlədən Dağlıq Qarabağda ermənilərin başladığı separatizm və işğalçılıq siyasətinə münasibətdə iqtidarda olan qüvvələrin vahid siyasi xətti, demək olar ki, yox dərəcəsində idi. Biri-birini əvəzləyən iqtidarlar, xüsusilə AXC-Müsavat cütlüyünün dövlət çevrilişi ilə hakimiyyəti zəbt etməsi, özbaşınalıq, səriştəsizlik, xaos və s. bu kimi ziddiyyətli və qeyri-müəyyən “siyasət”in yürüdülməsi Azərbaycanın həm regionda, həm də beynəlxalq aləmdə təcrid olunmasına gətirib çıxarmışdı. Ermənistanın işğalçılıq əməllərinin qarşısının alınması üçün təsirli tədbirlərin görülməməsi nəticəsində ölkəmizin 20 faiz ərazisi işğala məruz qalmışdı.\nÜmummilli lider Heydər Əliyevin 1993-cü ildə xalqın tələbi ilə hakimiyyətə qayıdışından sonra Azərbaycanda müstəqil dövlət quruculuğu istiqamətində mühüm addımların atılmasına, respublikanın geosiyasi vəziyyətini və xalqın maraqlarını ifadə edən xarici siyasətin həyata keçirilməsinə başlanıldı. Ermənistanın hərbi təcavüzünün aradan qaldırılması ilə bağlı məsələ ulu öndərin apardığı uğurlu diplomatiya sayəsində BMT Təhlükəsizlik Şurasının müzakirəsinə çıxarıldı. Bu beynəlxalq təşkilat tərəfindən respublikamızın ərazi bütövlüyünü təsdiqləyən, Ermənistanın silahlı qüvvələrinin işğal etdiyi Azərbaycan ərazilərini qeyd-şərtsiz tərk etməsini və məcburi köçkünlərin daimi yaşayış yerlərinə qaytarılmasını nəzərdə tutan 822, 853, 874 və 884 nömrəli qətnamələr qəbul olundu. Həmin dövrdən etibarən ölkəmizdə ordu quruculuğuna başlanıldı, müxtəlif siyasi partiyaların və qrupların maraqlarına xidmət edən qeyri-qanuni silahlı birləşmələr ləğv edildi, vahid ordu yaradıldı. Dövlət müstəqilliyinə yönəlmiş daxili və xarici təhdidlərin qarşısı alındı, ictimai-siyasi sabitlik bərqərar oldu. Eyni zamanda ölkəmizin müxtəlif sahələrdə əldə etdiyi nailiyyətlər onun dünya birliyində demokratik, hüquqi və dünyəvi dövlət kimi mövqeyini möhkəmləndirdi.\nÖlkəmizin mütərəqqi inkişafı ulu öndər Heydər Əliyevin müəyyənləşdirdiyi siyasi kursu miras alan Azərbaycan Prezidenti İlham Əliyev tərəfindən bu gün də uğurla davam etdirilir. Digər dövlətlərin suverenliyinə, ərazi bütövlüyünə və daxili işlərinə qarışmamaq dövlət başçısının yürütdüyü siyasətin əsas prinsiplə- rindəndir. Bunun nəticəsidir ki, Azərbaycanla dünya dövlətləri arasında qarşılıqlı faydalı və bərabərhüquqlu əməkdaşlıq möhkəmlənir.\nDağlıq Qarabağ münaqişəsinin beynəlxalq hüquqi normalar, ilk növbədə, BMT Nizamnaməsinin müddəaları və ATƏT-in Helsinki Yekun Aktında öz əksini tapmış prinsiplər çərçivəsində həllinə nail olmaq məqsədilə Prezident İlham Əliyev fəal xarici siyasət aparır. Dövlət başçısı münaqişə ilə bağlı Azərbaycanın prinsipial mövqeyini dəfələrlə BMT, ATƏT, NATO, Avropa Şurası, Avropa İttifaqı, İslam Əməkdaşlıq Təşkilatı, Qoşulmama Hərəkatı, Müstəqil Dövlətlər Birliyi və digər beynəlxalq, regional təşkilatların tribunalarından səsləndirmiş, xarici ölkələrin rəhbərləri ilə keçirdiyi görüşlərdə və müxtəlif tədbirlərdə mütəmadi olaraq bildirmişdir. Prezident İlham Əliyev öz çıxışlarında Dağlıq Qarabağ münaqişəsinin tarixi, səbəbləri və mahiyyəti haqqında dünya birliyini daim məlumatlandırmış, bu məsələ ilə bağlı beynəlxalq ictimai rəyi respublikamızın xeyrinə dəyişdirməyə nail olmuşdur.\nTəəssüf ki, dünya birliyi 30 ilə yaxın Ermənistanın işğalçılıq siyasətinə göz yumdu və təcavüzkarın tutduğu mövqeyindən əl çəkməsi üçün heç bir əməli tədbir görmədi. Dağlıq Qarabağ münaqişəsinin həllinə mühüm təsir göstərə biləcək beynəlxalq təşkilatlar və ölkələr ikili standartlar siyasəti aparmaqda davam etdilər. Münaqişə ilə bağlı BMT-nin qəbul etdiyi qətnamələr, ATƏT, Avropa Şurası, Avropa İttifaqı kimi beynəlxalq təşkilatların qərarları və bəyannamələri heç bir nəticə vermədi. Onlar təcavüzkar Ermənistanla ərazisi işğal olunmuş Azərbaycana eyni mövqedən yanaşdılar ki, bu da heç bir məntiqə sığmırdı.\nAzərbaycanın işğal olunmuş əraziləri 2020-ci il sentyabrın 27-də Ermənistanın hərbi təxribatı nəticəsində başlayan və 44 gün davam edən Vətən müharibəsində Ali Baş Komandan İlham Əliyevin rəhbərliyi ilə erməni qəsbkarlarından azad edildi. Xalqımızın tarixinin parlaq və unudulmaz səhifələrindən birini təşkil edən bu şanlı qələbənin əsasında cənab Prezidentin liderlik keyfiyyətlərindən irəli gələrək Azərbaycanın sosial-iqtisadi, siyasi, mədəni, hərbi sahələrdə, eyni zamanda xarici siyasətdə uğurları və xalq-iqtidar birliyi dayanır. Vətən müharibəsi dövründə Ali Baş Komandan İlham Əliyev milli maraqları ifadə edən qətiyyətli siyasət yürütməklə özündə yüksək şəxsi keyfiyyətləri, milli dəyərləri və təcrübəli idarəetmə bacarığını birləşdirən Lider olduğunu sübut etdi.\nVətən müharibəsində xalqımız dövlət başçısının həyata keçirdiyi siyasətlə bağlı həmrəylik nümayiş etdirdi. Bir daha aydın oldu ki, erməni faşizminə qarşı mübarizədə uğurların əldə edilməsində milli birlik özünəməxsus yer tutur və onun təmin olunması, müxtəlif ictimai-siyasi qüvvələr arasında etimad mühitinin yaradılması istiqamətində Prezident İlham Əliyevin atdığı addımlar yüksək qiymətləndirilir. Ölkə rəhbərinə olan yüksək inamın nəticəsidir ki, xalqımızın vətənpərvər övladları onun çağırışına qoşularaq torpaqlarımızın işğaldan azad edilməsi uğrunda səfərbər olub silaha sarıldılar. Rəşadətli Azərbaycan Ordusu “Dəmir yumruq” əməliyyatında böyük şücaət göstərərək xalqımızın tarixinə parlaq səhifələr yazdı. Vətən müharibəsinin ilk günlərindən başlayaraq Ali Baş Komandan əsgərlərimizin qəhrəmanlığı ilə fəxr etdiyini, qürur duyduğunu bildirirdi: “Bu gün bizim əldə etdiyimiz qələbə və apardığımız hərbi əməliyyatlar həm texniki imkanlar baxımından, eyni zamanda operativ addımlar, əməliyyatların hazırlanması və icra edilməsi baxımından bütün dünyada öyrənilir. Bu, yeni nəsil müharibə üsuludur, hansı ki planlaşdırma, texniki təchizat, texnologiyaların tətbiqi, əməliyyatların düzgün planlaşdırılması və həyata keçirilməsi, hərbçilərimizin döyüş qabiliyyəti və mənəvi ruh birləşir, vəhdət təşkil edir”.\nBu baxımdan Azərbaycan Respublikası Milli Məclisinin deputatı, “Azərbaycan” qəzetinin baş redaktoru, respublikanın Əməkdar jurnalisti, “Şöhrət” ordenli Bəxtiyar Sadıqovun oxuculara təqdim etdiyi “Xilaskar İlham Əliyev” adlı kitabı dövlət başçısının 2003-2020-ci illərdə apardığı siyasətin mahiyyətini geniş oxucu auditoriyasının diqqətinə çatdırmaq məqsədi daşıyır.\nDörd fəsildən ibarət olan kitabda Ermənistan-Azərbaycan Dağlıq Qarabağ münaqişəsinə xüsusi yer verilir, problemin aradan qaldırılması üçün Prezident İlham Əliyevin apardığı siyasət şərh olunur. Kitabda ötən illər ərzində Azərbaycanın dövlət müstəqilliyinin möhkəmlənməsi və milli maraqlarının təmin olunması sahəsində Prezidentin xarici siyasət kursunun ölkəmizə beynəlxalq aləmdə çoxlu dost dövlətlər və etibarlı tərəfdaşlar qazandırdığı göstərilir.\nKitabın “Aprel xəbərdarlığı” adlı I fəslində 2016-cı il aprelin 1-dən 2-nə keçən gecə Azərbaycanın yaşayış məntəqələri Ermənistan silahlı qüvvələrinin intensiv atəşinə məruz qalanda Milli Ordumuzun əks-hücum əməliyyatı ilə düşmənin təxribatlarının qarşısının alınmasının, Tərtər rayonunun Talış kəndi ətrafındakı yüksəklikləri, Cəbrayıl rayonunun Lələtəpə yüksəkliyini və Cocuq Mərcanlını, Goranboy rayonunun Gülüstan kəndini və Tərtər rayonunun Madagiz kəndi istiqamətində bəzi mövqeləri işğaldan azad etməsinin əhəmiyyəti təhlil olunur. Müəllif qeyd edir ki, Ermənistanın təxribatına Azərbaycan Ordusu layiqincə cavab verdi: “Təkcə mən yox, doğma yurd-yuvasından didərgin salınmış yüz minlərlə insan qoyub gəldikləri evlərinə qayıdacaqlarına, həm də lap tezliklə geri dönəcəklərinə əmin oldular!”.\nMüəllifin sözlərinə görə, Aprel müharibəsi həm Ermənistan-Azərbaycan Dağlıq Qarabağ münaqişəsində indiyədək yaranmış vəziyyəti ərazi baxımından qismən dəyişdi, həm qüvvələr nisbətində baş vermiş ciddi dəyişiklikləri nümayiş etdirdi, həm də çox ciddi psixoloji dönüşə səbəb oldu! Cəmi dörd gün çəkən Aprel müharibəsi göstərdi ki, Azərbaycan iqtisadi, siyasi, mənəvi-psixoloji və hərbi cəhətdən düşməndən qat-qat güclü və üstün mövqedədir.\n“Sərkərdənin gücü - Azərbaycanın qüdrəti” adlı II fəsildə Azərbaycan Prezidenti, Ali Baş Komandan İlham Əliyevin liderlik keyfiyyətlərinin ölkəmizin inkişafında yeri və rolu təhlil olunur. Müəllif qeyd edir ki, Prezident İlham Əliyevin praqmatik və məqsədyönlü siyasəti nəticəsində Azərbaycanın güclü iqtisadiyyatı və sənaye kompleksi yaradılıb. Hərbi quruculuq məsələsinə kitabda xüsusi yer ayrılır və konkret faktlarla göstərilir ki, Azərbaycanın müasir texnologiyalara əsaslanan silahlarla silahlanmış, mükəmməl təlim görmüş modern ordusu yaradılıb. 2020-ci ilin iyul ayında cəbhənin Tovuz istiqamətində Ermənistan Azərbaycana qarşı hərbi təxribata əl atarkən Milli Ordumuz İlham Əliyevin sərkərdəliyi ilə düşmənə sarsıdıcı zərbələr endirərək, zabit və əsgərlərimizin şücaətini bütün dünyaya göstərdi.\n“Vətən müharibəsi” adlı III fəsildə 44 gün davam edən müharibədə Ali Baş Komandan İlham Əliyevin rəhbərliyi ilə xalqımızın əldə etdiyi qələbənin tarixi- siyasi əhəmiyyəti şərh olunur. Azərbaycanı zəfərə aparan yolun siyasi, sosial-iqtisadi, diplomatik və s. tərəfləri yüksək jurnalist peşəkarlığı ilə işıqlandırılır. Müəllif bildirir ki, Azərbaycan Ordusunun güclü maddi-texniki bazaya malik olması, zabit-əsgər heyətinin yüksək hərbi hazırlığı və vətənpərvərlik əhvali-ruhiyyəsi, xalq-ordu birliyi Vətən müharibəsində qələbənin əldə edilməsində mühüm rol oynadı. Sübut olundu ki, Azərbaycan xalqı müasir tələblərə tam cavab verən, istənilən döyüş tapşırığını ən yüksək səviyyədə yerinə yetirməyə qadir olan Silahlı Qüvvələri ilə fəxr edə bilər.\n“Zəfərin təntənəsi” adlı IV fəsildə Vətən müharibəsinin nəticələrinin Azərbaycanın geosiyasi vəziyyətinə, dünya birliyində tutduğu mövqeyinə təsiri təhlil olunur. Kitabda ümumiləşdirmələr aparılaraq vurğulanır ki, Azərbaycan Ordusunun şanlı qələbəsi ermənilərin tarixən özləri haqqında yaratdığı miflərin üzərindən xətt çəkdi, onun boşluğunu və mənasızlığını döyüşlərdə sübut etdi.\nMüəllifin fikrincə, 44 günlük hərbi əməliyyatlar zamanı ortaya yeni strategiya və taktika qoyan, XXI əsrin yeni müharibə nümunəsini göstərən, ən yeni silahlarını nümayiş etdirən İlham Əliyev ordusu hər şeyin tam dəyişdiyini əyani şəkildə, döyüş meydanında hamıya göstərdi. Müəllif bildirir ki, Azərbaycan Prezidenti müharibə dövründə “hücum diplomatiyası”na start verərək, beynəlxalq qurum və təşkilatlarda, ayrı-ayrı ölkələrdə ermənilərin şər-böhtan kampaniyasına qarşı mübarizəni gücləndirdi. Azərbaycan-Türkiyə qardaşlığı bu sahədə mühüm rol oynadı, həmin dövrdə hər iki dövlətin diasporunun əlaqəli fəaliyyəti təmin olundu. Qonşu dövlətlərlə, habelə dünyada xüsusi çəkisi olan ölkələrlə qarşılıqlı maraqlara və hörmət prinsipinə əsaslanan əlaqələr möhkəmləndirildi.\nKitabda yenidən müstəqillik əldə etdiyi vaxtdan hazırkı dövrədək Azərbaycanda gedən ictimai-siyasi, sosial-iqtisadi və mənəvi-mədəni proseslər müxtəlif mərhələlər üzrə müqayisəli şəkildə təhlil olunur. Müəllif müasir Azərbaycan dövlətinin davamlı inkişafının Prezident İlham Əliyevin apardığı daxili və xarici siyasətlə, azərbaycançılıq məfkurəsinə söykənən milli ideologiya ilə sıx şəkildə bağlı olduğunu tarixi hadisələr və faktlarla sərrast şəkildə izah edir.\nKitabın əhəmiyyətini artıran xüsusiyyətlərdən biri Dağlıq Qarabağ münaqişəsi ilə bağlı Prezident İlham Əliyevin yürütdüyü siyasətin mahiyyətinin siyasi-ideoloji baxımdan müfəssəl və səlis şəkildə ictimai fikrə çatdırılmasıdır. Kitabda verilmiş məqalələr 44 günlük Vətən müharibəsinin, şanlı Azərbaycan Ordusunun Müzəffər Komandanı Prezident İlham Əliyevin Böyük Qələbəyə aparan siyasətinin salnaməsidir. Bu məqalələrdə əsgərlərimizin şücaəti, Vətən sevgisi, Qarabağ ruhu vardır.\nBəxtiyar Sadıqovun indiyə qədər nəşr etdirdiyi “Qeyrət və xəyanət”, “İnsan və zaman”, “Həqiqət və yalan”, “Ömrün söz yadigarı” kimi kitabları öz ətrafında geniş oxucu auditoriyası toplamışdır ki, bu da müəllifin yüksək ədəbi-bədii təxəyyülə, cəmiyyətdə gedən prosesləri dərindən müşahidə etmək qabiliyyətinə malik olmasından irəli gəlir.\nQeyd edək ki, Azərbaycan ictimaiyyəti Bəxtiyar Sadıqovu istedadlı jurnalist və bir-birindən dəyərli kitabların müəllifi kimi çox yaxşı tanıyır. 50 ildən artıqdır jurnalistikada “külüng çalan” Bəxtiyar müəllim öz sənətinin ən peşəkarları sırasında dayanır və adını Azərbaycanın mətbuat tarixinin şərəfli səhifələrinə həkk etdirib. Mətbuatın milli və bəşəri ənənələrinin fədakar qoruyucusu olmaqla yanaşı, yeni media trendlərinin də fəal tərənnümçüsüdür və müstəqillik dövrünün yeni mətbuat ənənələrinin, bazisinin formalaşmasında müstəsna xidmətlər göstərib. Azərbaycan Mətbuat Şurasının ilk qurucularından olan və indiyədək də qurumun ali orqanı olan İdarə Heyətin üzvü kimi fəaliyyət göstərən Bəxtiyar müəllim media-oxucu, media-cəmiyyət, media-dövlət münasibətlərinin formalaşmasında və təkmilləşməsində hər zaman sağlam mövqeyi ilə fərqlənib.\nBəxtiyar Sadıqovun baş redaktoru olduğu rəsmi dövlət nəşri olan “Azərbaycan” qəzeti ictimai rəyin formalaşmasında mühüm rol oynayır. Mütərəqqi mətbuat ənənələrini davam etdirən qəzetdə analitik xarakterli yazılar, elmi araşdırmalar, publisistika, ədəbiyyat və incəsənətə dair materiallara geniş yer verilir. Qəzet oxucuların informasiya tələbatını daim nəzərə alır, onları düşündürən aktual məsələləri diqqət mərkəzində saxlayır.\nBəxtiyar Sadıqov Yeni Azərbaycan Partiyasının da sınanmış, sadiq, fədakar üzvlərindəndir, Partiya həyatında daim yaxından iştirak edən siyasi həmkarımız təsadüfi deyildir ki, 5 dəfə ard-arda YAP-ın rəsmi namizədi kimi parlament seçkilərinə qatılıb və hər birində də deputat mandatı qazanıb. 27 il düşmən əsarətində olan, nəhayət, Vətən savaşında azadlığına qovuşan Ağdam rayonunun, yüz minlərlə məcburi köçkünün parlamentdə səsi, vəkili, carçısı olmaq həm də Bəxtiyar Sadıqovun sağlam əqidəsinin, vicdanlı siyasi mövqeyinin, fədakar vətəndaş münasibətinin bariz təzahürlərindəndir.\nBəxtiyar Sadıqov bütün həyatı boyu, istər jurnalistikada, istər siyasi proseslərdə daim ardıcıl, dəyişməz, prinsipial mövqeyi ilə fərqlənib. Heydər Əliyevin şanlı irsinin, mükəmməl dövlətçilik kursunun yorulmaz təşviqatçısı və təbliğatçısı olan Bəxtiyar müəllim həm də möhtərəm Prezidentimiz İlham Əliyevin cahanşümul fəaliyyətinin də ən mükəmməl salnaməçilərindən, araşdırmaçılarındandır. Gələcək nəsillər həm də elə Bəxtiyar müəllimin dəyərli məqalələri, sanballı kitabları ilə müstəqillik dövrümüzü daha yaxından, ən əsası isə daha doğru formada öyrənəcək, özlərində düzgün yanaşma formalaşdıracaqlar.\nİnanırıq ki, Bəxtiyar Sadıqovun “Xilaskar İlham Əliyev” kitabı özünün siyasi-ideoloji məzmununa və ədəbi-bədii dəyərinə görə böyük oxucu marağına səbəb olacaq. Kitabı Azərbaycanın müstəqil qalibiyyət tarixinin geniş əhatə olunduğu dəyərli mənbə hesab etmək olar.\nKomitəsinin sədri, Yeni Azərbaycan\nPartiyasının İcra katibinin müavini.\nCümə, 05 Fevral 2021 10:07\nVətən müharibəsi diplomatiya və informasiya məkanında\n(Qərəzli suallar və sərrast siyasi cavablar)\nCümə, 05 Fevral 2021 10:06\nQƏHRƏMANLIQLARI İLƏ NUR SAÇAN ŞƏHİDLƏR\nBəşər aləmində baş verən bütün müharibələr insanlara fəlakət gətirib. Müharibə ölüm, qan-qadadır, anaların göylərə bülənd olan fəryadı, göz yaşıdır. Amma nə qədər itkilər, dağıntılar olsa da, doğma torpaq, sərhədlərimizin bütövlüyü uğrunda aparılan müharibələr haqq savaşıdır və hər bir xalq da öz sərhədlərini düşmən basqılarından qorumağa borcludur. 44 günlük Vətən müharibəsində igidlərin canı-qanı bahasına 30 ilə yaxın düşmən tapdağı altında olan torpaqlarımızın işğaldan azad olunması xalqımıza böyük sevinc yaşatdı. Bu ağır döyüşlərdə Azərbaycanın bütün bölgələrindən vətənin müdafiəsinə qalxan oğullarımız əsl qəhrəmanlıq göstərdilər. Haqq savaşında çoxlu şəhid verdik. Mənim yaşadığım Sabirabad rayonundan da 43 igidimiz şəhid oldu... Bu günlər rayonda bir çox şəhid ailəsində oldum, onların valideynləri, doğmaları ilə görüşdüm. Ürəkağrısı, həm də qürur, fəxarət hissilə şəhidlərin keçdiyi döyüş yolu ilə tanış oldum. Onların yaşadıqları qısa, həm də şərəfli ömür yolunu gələcək nəslə tanıtmaq qərarına gəldim. Bu yazıda onlardan bir neçəsini oxucularımıza təqdim etməyi mənəvi borcum hesab edirəm. Vətən yolunda canlarından keçən bütün şəhidlərin ruhu qarşısında baş əyir, onları tərbiyə edən, vətənə sadiq oğullar kimi yetişdirən anaların gözlərindən, əllərindən öpürəm...\n“Azərbaycan Bayrağı” ordenli Aqşin Quliyev\nİnsan torpaq həsrətli yaralarından içəri süzülən işıqdan ətrafına boylananda, o işığın altında hər şey nura boyanır, dünya dəyişir, məmləkət azadlığa qovuşur, insanlar pislikdən, xıltdan təmizlənir, saflaşır. Quliyev Aqşin Dilavər oğlu da belə işıqlı insanlardan idi. O, 12 dekabr 1996-cı ildə Çiçəkli kəndində dünyaya gəlib. Çiçəkli Sabirabadın mərkəzdən uzaqda olan kəndlərindəndir. Başqa kəndlər kimi, Çiçəkli də bağ-bağatlı, insanları isə istiqanlı və mehribandır. Aqşinin bir müddət əvvələdək yaşadığı bu kəndə axşama yaxın gəldim, atası Dilavərlə darvazanın önündə görüşüb, təzə tikilmiş hündür evin həyətinə keçirik, pilləkənin başında əlləri qoynunda, qara paltarlı, qara yaylıqlı orta yaşlı qadın qarşılayır bizi. Çox kədərli görünür, üçümüz də Aqşinin divar boyu böyüdülmüş və divarında irili-xırdalı çoxlu sayda şəkilləri asılmış otağa daxil oluruq. Otağın şəkillər olan tərəfində qoyulmuş uzun masanın üstündə Aqşinin müxtəlif vaxtlarda çəkdirdiyi fotoları, şəxsi əşyaları və Quran kitabı var. Müharibədə qan-qada görməsinə baxmayaraq, şəkillərdə mülayim görünən Aqşinlə göz-gözə gəlirəm, qəlbən salamlaşıram...\nAqşin Quliyev 2003-cü ildə Ə.Şərbətov adına Çiçəkli kənd tam orta məktəbin birinci sinfinə getmiş və 2014-cü ildə təhsilini bitirmişdir. Dərslərindən əla və yaxşı qiymətlər alıb, bəlkə lap kafi aldığı vaxtlar da olub, amma həyat dərsindən qiyməti yalnız “əla” oldu onun... İdmana böyük həvəsi vardı, orta məktəbdə oxuduğu illərdə keçirilən “Şahin” Hərbi İdman və Turizm oyunlarının zona yarışlarında və 2012-ci ildə Şirvan UGİM-in yunan-Roma güləşi üzrə yarışlarında birinci yerə layiq görülmüşdür. 2015-ci ildə həqiqi hərbi xidmətə çağırılan Aqşin səkkiz ay Ağdamda xidmət etmiş, sonra isə Xüsusi Təyinatlı Qoşunların sıralarına qəbul edildiyi üçün Bakıda yerləşən “N” saylı hərbi hissədə xüsusi təlimlərə qatılmışdır. Yüksək hərbi təlimlərdə uğurlu nəticələr göstərən Aqşin dörd günlük Aprel döyüşlərində də iştirak etmiş və bundan sonra təyinat üzrə Cəlilabad “N” saylı hərbi hissəyə dəyişdirilmişdir.\n2018-ci ildə Türkiyə Respublikasının İzmir şəhərində, 7-11 May tarixində keçirilən “EFES-2018” ərazidə döyüş atışlı təlimlərdə MAXE kimi Azərbaycanı layiqincə təmsil etdiyinə və yüksək peşəkarlıq nümayiş etdirərək birinci yerə layiq görüldüyünə görə “Fəxri Fərman”la, Azərbaycana döndükdən sonra isə “Azərbaycan Xalq Cümhuriyyətinin 100 illiyi ilə bağlı” medalla təltif edilmiş və komandanlıq tərəfindən ona “Gizir” rütbəsi verilmişdir. Yenidən Cəlilabada dönən gizir ermənilərin dinc əhalini Tovuz rayonu istiqamətindən hədəf seçdiyi vaxtlarda da düşmənin dərsinin layiqincə verilməsində iştirak etmişdir.\nMüharibə dəhşətdir, heç kəs müharibə istəmir, xalqımız da hər zaman sülhün, əmin-amanlığın tərəfdarı olmuşdur. Lakin 30 ilə yaxın bir vaxtda düşmən tapdağı altında qalan torpaqlarımızı işğaldan azad etmək uğrunda apardığımız Vətən müharibəsi haqq savaşımız idi. Azərbaycan dövləti otuz ilə yaxın bir vaxt ərzində tarixən ona məxsus olan qədim torpaqlarını işğaldan azad etmək üçün ayağa qalxdı. Çünki Ermənistan dövləti beynəlxalq hüquq normalarına əməl etməyərək torpaqlarımızdan çıxmaq istəmirdi.\nXalqımız işğalda olan torpaqlarını azad görməyə təşnə idi, Ordumuz isə hər dəqiqə döyüşməyə hazır vəziyyətdə olduğundan elə ilk gündən qələbəyə şübhə yeri qalmadı. Bu müharibədə ordu, xalq və dövlətin birliyi zəfərimizi labüd etdi...\nBacarıqlı kəşfiyyatçı-istehkamçı Aqşin Quliyev İkinci Qarabağ müharibəsinin ilk günündən xidmət etdiyi hərbi hissə ilə döyüşlərin ön sıralarında gedərək Füzuli, Cəbrayıl, Hadrut, Xocavənd, Qubadlı rayonlarının və kəndlərin düşməndən azad edilməsində böyük cəsarət və igidlik göstərmişdir. O, komandiri olduğu qrupla birgə dəfələrlə düşmən arxasına keçərək koordinatları müəyyən edib komandanlığa ötürmüş, düşmən səngərlərinə girərək əlbəyaxa döyüşdə çoxlu sayda erməni əsgərini məhv etmişdir. Əməliyyatların birində isə üç nəfər döyüşçü ilə 200-ə qədər düşmən əsgərinə qarşı vuruşaraq onları məhv etmişdir. Bu döyüşdə iki igidimiz şəhid olmuş, bir əsgərimiz də yaralanmışdır. Aqşin Quliyev 17 oktyabr 2020-ci ildə Füzulinin Qarğabazar kəndində düşmənin snayperdən açdığı atəş nəticəsində şəhidlik məqamına yüksəlmişdir. Ölümündən sonra Aqşin Dilavər oğlu Quliyev “Azərbaycan Bayrağı” ordeni və “Vətən uğrunda” medalı ilə təltif edilmişdir. Qəhrəman kəşfiyyatçı-istehkamçı doğulub boya-başa çatdığı Poladtoğay kəndində dəfn olunmuşdur.\nAqşinin qardaşı Həzi də hazırda Azərbaycan Silahlı Qüvvələrinin Daxili Qoşun hissələrində MAXE kimi xidmət edir. Anası Fərqanə xanım, atası Dilavər övladları ilə fəxr edir, “Aqşinsiz yaşamaq çətindir, Vətənsiz yaşamaq isə ondan da çətindir”, deyən valideynləri Vətən müharibəsinin başa çatmasında Aqşinin də payı olduğundan qürur duyurlar. Nur içində uyu, Şəhidim!\nŞəhid mayor Şahlar Cəfərov\nHərdən sözümə necə və nədən başlayacağımı bilmirəm. Bəzən axtardığım ünvan özü qarşıma çıxır, bəzən də xeyli axtarmalı oluram. Xəlfəli kəndində Şahların atası Fəzail kişi ilə yolun başlanğıcında rastlaşıram, sonra birbaş ünvana gəlirik, Şahların doğulub böyüdüyü və bir az əvvələ qədər də yaşadığı evə...\nŞəhid Şahlar Fəzail oğlu Cəfərov 5 iyul 1975-ci ildə dünyaya gəlib. Uşaqlığını hamı kimi keçirib, iməkləyib, körpə ayaqları üstündə durub, ilk addımlarını atıb, valideynlərini sevindirib, yıxıla-dura böyüyüb. T.Nurullayev adına Xəlfəli kənd tam orta məktəbini bitirdikdən sonra tale onu Bakı Ali Hərbi Birləşmiş komandanlıq məktəbinə gətirib. 1993-cü ildə daxil olduğu bu məktəbi 1997-ci ildə leytenant hərbi rütbəsi ilə bitirib. Təyinatla Mingəçevir “N” saylı hərbi hissəyə göndərilən Şahlar beş il burda çalışıb və Kapitan hərbi rütbəsinə yüksəlib. Bundan sonra, 2002-ci ilədək hərbi vəzifəsini Tərtər rayonundakı “N” saylı, daha sonra isə Gəncə şəhərində yerləşən “N” saylı hərbi hissədə yerinə yetirmişdir. Gəncədə altı il yarım vətənə xidmətdən sonra 2009-cu ildə Beyləqana gələn zabit bir il sonra Cəlilabad “N” saylı hərbi hissədə komandirin siyasi işlər üzrə müavini vəzifəsində bir il altı ay, daha sonra isə iki il müddətində Tovuzun ermənilərlə sərhəddə yerləşən Muncuqlu kəndindəki “N” saylı hərbi hissədə Qərargah rəisi kimi xidmət göstərmişdir. 2014-cü ildə iyirmi beş illik hərbi xidmətini nümunəvi başa vuran Şahlar Cəfərov ordudan tərxis olunmuş və yaşadığı Xəlfəli kəndinə qayıtmışdır...\nLakin daim qaynar və maraqlı hərbçi həyatı yaşayan zabit sakit kənd həyatına uyğunlaşa bilmir. Gənc yaşından sonrakı ömrünü yalnız təqaüdçü kimi yaşamaq ona dözülməz göründüyündən məktəblərin birində hərbi müəllim kimi çalışmaq üçün əlaqədar təşkilatlara müraciət etsə də, cəhdləri boşa çıxır. Bir qədər sonra isə böyük oğlu, 1999-cu il təvəllüdlü Seyfi də orta məktəbi bitirib ordu sıralarına çağrılır. 2019-cu ildə hərbi xidmətdən qayıdan Seyfi müharibə başlamazdan bir həftə öncə Beyləqanda hərbi təlim keçməyə çağrılır, bir qədər sonra isə atası Şahlar Cəfərov ehtiyatda olan zabit kimi orduya səfərbər olunur...\n29 sentyabr 2020-ci ildən döyüşlərə qatılan zabit Füzuli və Hadrut istiqamətində gedən ağır döyüşlərdə Batalyon komandiri kimi iştirak etmişdir. Qırx dörd günlük Vətən müharibəsinin tarixini yazanlardan biri kimi Şahlar da düşmənə nifrət, qəzəb hissi ilə coşaraq igidliklə döyüşür. Cəsur döyüşçü 14 oktyabr 2020-ci ildə Hadrutda gedən qanlı döyüşlərin birində qəhrəmanlıqla şəhid olmuşdur. 20 oktyabr 2020-ci ildə isə kənd qəbiristanlığında torpağa tapşırılır. Allah rəhmət eləsin...\nOrduda olduğu müddətdə qüsursuz xidmətə görə 1 və 2-ci dərəcəli medallara və digər təltiflərə layiq görülən Şahlar Cəfərov, ölümündən sonra Azərbaycan Respublikası Prezidentinin Sərəncamı ilə “Vətən uğrunda”, “Xocavəndin azad olunmasına görə” medalları ilə təltif edilmişdir.\nŞahlar Cəfərov sevib seçdiyi Dilbər xanımla ailə qurmuşdu, onların üç oğlu vardır. Seyfi hərbçi olsa da, ortancıl oğlu Səməndər atasının arzusuna görə Bakı Dövlət Universitetinin Tarix fakültəsinə daxil olmuşdur.\nSəməndər atasının keyfiyyətlərindən - mərdliyi, alicənablığı, ailəcanlı olmasından, vətənpərvərliyindən danışıraq deyir ki, o, torpaqlarımızın işğal altında olması ilə heç vəchlə barışmırdı. Vətən müharibəsi başlayanda çox sevinirdi. Deyirdi ki, torpaqlarımızı mütləq işğaldan azad edəcəyik, qələbə bizim olacaq.\nBabanın öz adını verdiyi sonbeşiyi Fəzail altıncı sinifdə oxuyur. Bütün söhbətimiz boyu yaşlı gözlərini üzümə dikib sakitcə bizi dinləyən bu oğlan sualıma baxışlarını yayındırmaqla cavab verdi... Bu dolu gözlərdən nələr oxunmurdu...\nŞəhidin atası “Vətən sağ olsun”- deyir, beş oğlum var, amma Şahların yeri ayrı idi. Bir qarışqanı belə incitməzdi, ədəbli-ərkanlı, qayğıkeş oğul idi... Vətən sağ olsun!\nHəyat yoldaşı Dilbərin solğun bənizindən oxuyuram hər şeyi, orda Şahlarlı günlərin bəxtəvərliyinə Şahlarsız günlərin necə kölgə saldığını görürəm, amma o da nə danışırsa, elə hey “Vətən sağ olsun!” deyərək sanki qəlbinin ağrılarını azaltmağa çalışırdı...\nMüharibələr zorla başlayır, ağılla bitir deyirlər. Azərbaycanın öz ərazi bütövlüyü uğrundakı haqq savası da Ali Baş Komandanın düşünülmüş, ağıllı siyasi gedişləri və qəbul etdiyi qərarları nəticəsində, Ordumuzun cəsur əsgərlərinin gücü, qüdrəti sayəsində zəfərlə başa çatdı. Kaş ki, qanla yuyulan torpaqlara bir daha yağı ayağı dəyməyəydi! Qələbən mübarək, Azərbaycan!..\nŞəhid Qüdrət Həsənov\nHindistanın azadlıq hərəkatının lideri, Hindistanda rəsmi şəkildə “xalqın atası” elan edilən filosof Mahatma Qandi İmam Hüseynin həyatını öyrəndikdən sonra belə demişdir: “Mən Hüseyndən (ə) zülmə məruz qalaraq qələbəyə nail olmağı öyrəndim”.\nİkinci Qarabağ müharibəsi şəhidlərindən yazmağa başlayandan bu fikir düşüncəmi sarmışdı. Şəhidlərimiz də elə Hüseyn yolunu getdilər. Uzun illər tarixi ərazilərimizi - cənnət Qarabağımızı işğal edən düşmən özünü qalib hesab edirdi. Bərəkətli torpaqlarımızla vandalcasına davranan düşmən utanmadan gah yurd yerlərimizdən videoçarxlar çəkib paylaşır, gah Cıdır düzündə kef məclisi düzəldir, ev-eşikləri talan edir, ekoloji terror törədərək meşələri talayır, yandırır, ağacları kəsib, doğrayaraq Ermənistana daşıyır və bütün bunlardan vəhşicəsinə zövq alırdı. Amma nə edirlər-etsinlər, atalar demiş, haqq nazilər, amma üzülməz...\nƏlbəttə, səbirin də bir həddi var, axır ki, xalqımızın səbri dolub-daşdı, tükəndi. Ali Baş Komandan əmr verdi, Vətən müharibəsi, xalqımızın haqq savaşı başladı, hamı bir nəfər kimi ayağa qalxaraq, Prezidentimizin ətrafında sıx birləşdi.\nHüseyn (ə) ilk şəhidlik məktəbinin banisi idisə, Azərbaycanın haqq işi uğrunda döyüşən cəsur əsgərlərimiz də bu məktəbin yetirmələri oldular. Belə oğullardan biri Həsənov Qüdrət Səfər oğlu 1995-ci il, sentyabr ayının 5-də Qardaşkənd kəndində dünyaya gəlmişdi. Doqquzillik təhsilini də P.Əhmədov adına Nəsimikənd tam orta məktəbində almışdı. Bütün uşaqlar kimi, o da qışda yağan qara sevinib, yazda sapsarı, zərif iydə çiçəklərinin ətrini alıb. Qızılgüllərdən dəstə bağlayaraq sevimli müəlliminə aparıb. Yaşı artdıqca düşüncələri cilalanıb, vətəninimizin 20 faizinin düşmən tapdağında qalması ürəyində qubar bağlayıb. Gənc Qüdrət Bakı İdarəetmə və Texnologiya kollecinə qəbul olunaraq təhsilini davam etdirmişdi. Kolleci bitirəndən sonra, 2014-cü ilin yayında həqiqi hərbi xidmətə çağırılmış və əsgərliyinə Naxçıvanda “N” saylı hərbi hissədə sürücü kimi başlamışdır Qüdrət Həsənov. Vətənə bağlı, həyatsevər və ünsiyyətcil oğlan idi. Yoldaşları da, komandirləri də ondan razı idilər...\n2016-cı ildə vətən borcunu yerinə yetirib evinə dönən Qüdrət kənddə çox qala bilmir və şəhərə qayıtmaq qərarına gəlir. Atası onun istəyinə qarşı çıxmır və Qüdrət Bakıya gələrək şirkətlərin birində mühafizəçi kimi işə düzəlir. Bir qədər bu vəzifədə işləyəndən sonra elə həmin şirkətin daxilində sürücü kimi işinə davam edir. Qüdrətin Bakıya can atmasının əsl səbəbi sonradan bəlli olur, heç demə o, Aynurə adlı bir qıza bir könüldən min könülə aşiq olubmuş. Sevgisi qarşılıqlı olan gəncin 2019-cu ildə toyu olur və yeni bir ailənin təməli qoyulur...\nAmma ermənilərin həyasızlığı, sərhəd rayonlarında hər gün törədilən qanlı cinayətlər, günahsız insanların, dinc əhalinin atəşə tutulması, tökülən nahaq qanlar Qüdrətin də gündüzünü gecə kimi qaraltmışdı. Ali Baş Komandan, Prezident İlham Əliyevin qismən səfərbərlik haqqında əmrini eşidən kimi, Qüdrət Həsənov da cəbhəyə getmək üçün Hərbi Komissarlığa müraciət edir və 29 sentyabr 2020-ci ildə valideynlərinin xeyir-duasını alaraq cəbhəyə yola düşür. O, Ağcabədi rayonundakı hərbi hissədə bir neçə gün təlim keçəndən sonra döyüşlərə qatılmış və Füzuli, Cəbrayıl, Zəngilan, Qubadlı uğrunda gedən ağır döyüşlərdə iştirak etmişdir. 29 oktyabrda Qubadlı uğrunda gedən ağır döyüşlərin birində şəhidlik məqamına yüksəlsə də itkin kimi qeydə alınmış və nəşi yalnız 29 noyabrda ailəsinə təhvil verilmişdir...\nQüdrət Səfər oğlu Həsənov Nəsimikənd qəbiristanlığında, babası Bədəl kişinin yanında torpağa tapşırılmış və ölümündən sonra “Vətən uğrunda”, “Zəngilanın azad olunmasına görə”, “Qubadlının azad olunmasına görə” medalları ilə təltif olunmuşdur.\nMən bu adın ünvanına uzun və narahat yollarla gedib çıxdım, Qüdrətin bir vaxt yaşadığı ata yurduna dönən yolun kənarında, iri dəmir çərçivədə xoşbəxtcəsinə gülümsəyən şəkli qarşıladı bizi və evin yerini də özü nişan verdi. Qapıda isə bizi atası gözləyirdi. Salamlaşaraq həyətə keçirəm. İlahi, bir zaman xoş günlərin şahidi olan geniş, səliqəli həyət-baca, ikimərtəbəli ev indi necə də kədərli görünür... Mən ailəni mirvaridən düzülmüş bir boyunbağı kimi təsəvvür edirəm, bir nəfərin yoxluğu o mirvarinin birinin sapından qırılıb düşməsinə bənzəyir. Onu bir daha əvvəlki tək düzmək olmur...\nO gün Qüdrətin nənəsi və valideynləri ilə xeyli söhbət etdim. Nənələr üçün nəvələrin yeri bir başqadır. Qüdrətin yoxluğundan sonra Gülcahan nənə də ömrünün qışını yaşayır, kədərinə, qəminə sığınan nənə nəvəsindən danışmaqdan doymur. Deyir, babası ilə bir-birinə çox bağlı idilər, mən də ki, elə bilirdim onu dünyaya özüm gətirmişəm. O da məni elə ana kimi sevirdi, sirrini-sovunu mənə deyirdi. Nəvələrimin arasında Qüdrətin yeri başqaydı.\nAnası Şamama xanım, atası Səfər oğulları ilə qürur duyur, yarımçıq arzularına heyfslənir, amma hamımız Vətənə qurban olaq, Vətən sağ olsun, deyərək başlarını dik tuturlar...\nŞəhid Ağa Hüseynov\nAzərbaycan xalqı bineyi-qədimdən sülhsevərdir, lakin doğma yurdlarımıza iddialı olan işğalçılara qarşı da barışmaz olub. 27 sentyabr 2020-ci ildə başlanan Vətən müharibəsi də bizi torpaqlarımızı işğaldan azad etmək uğrunda mübarizəyə səfərbər etdi.\nHüseynli Ağa Aydın oğlu 7 sentyabr 2001-ci ildə Moranlı kəndində dünyaya gəlib. İki qız övladından sonra düşmən çəpəri olacaq oğlu doğulub Səadət xanımın. Ana qəlbinin hərarəti, nuru ilə boy atan oğul da ayla, illə deyil, günlə boy atıb böyüyüb. Ana onu yurduna elə bir məhəbbətlə böyüdüb ki, Vətənə layiq oğul olsun. Ağa hələ məktəb illərində idmanın Cüdo növü ilə məşğul olub, uğurlara imza da atıb, müxtəlif təltiflərə layiq görülüb. Ş.Hüseynov adına Moranlı kənd tam orta məktəbini bitirən Ağa 2019-cu ildə həqiqi hərbi xidmətə yollanıb. Əsgərliyini Qusar rayonunda yerləşən “N” saylı hərbi hissədə çəkirdi, kəşfiyyatçı-snayper idi, düşməni gözündən nişan almaq üçün yiyələnirdi bu hərbi sənətə... İdmançı olması burada da karına gəlirdi.\nMüharibə başlayan gündən elə birbaşa xidmət etdiyi hərbi hissədən döyüşlərə qatılan Ağa, Tərtər, Füzuli, Cəbrayıl istiqamətində döyüşüb. Gülləsi boşa getməyib, düşməni elə gözündən, ürəyindən nişan alıb. Amma özü də düşmən gülləsinə tuş gəlib və Füzuli uğrunda gedən ağır döyüşlərin birində şəhid olub. 8 oktyabr 2020-ci ildə doğulub böyüdüyü kənddə də dəfn olunub. Ölümündən sonra “Vətən uğrunda” medalı ilə təltif edilib...\nAnası Səadət xanım yeganə oğlunu itirdiyi üçün kədərlidir, uşaqlıqdan onu böyütmək üçün çəkdiyi əziyyətlərdən danışır, xatırlayır və göz yaşlarını saxlaya bilmir: “Onu doqquz ay idi ki, görmürdük, böyük ümidlə xidmət vaxtının bitməsini gözləyirdik...”. Amma həm də qürurludur ana. Çünki oğlu Vətənin azadlığı uğrunda şəhid olmuşdur. Şəhidlər isə əbədi yaşayırlar...\nİndi Ağa cismən aramızda yoxdur, qısa ömründən kəsik-kəsik xatirə lentləri qalır, lakin arzuları yaşayır. Onun adı Azərbaycanın tarixi qələbəsini qanı ilə yazan oğullarımızdan biri kimi gələcək nəsillər tərəfindən həmişə xatırlanacaq!\nAvropa Elmlər Akademiyasının həqiqi üzvü,


10-05-2021 18:53 / Bu xəbər 4893 dəfə oxundu\nQida Təhlükəsizliyi İnstitutu ilə "Aras Group" Məhdud Məsuliyyətli Cəmiyyəti arasında imzalnmış tender müqaviləsində şübhəli məqamların olduğu deyilir.\nBu barədə "qlobal.az" saytı məlumat yayıb.\nBildirilir ki, institut ilə MMC arasında mart ayının 16-da yekun vurulmuş "Ağdam rayonu Quzanlı qəsəbəsində kiçik ölçülü heyvan kəsim məntəqəsinin tikintisi işlərinin satın alınması" lotu üzrə tenderin məbləği 402.207 manat təşkil edib.\nBu satınalma müqaviləsində şübhəli məqamlardan biri budur ki, sifarişçi təşkilatın, yəni Qida Təhlükəsizliyi İnstitutunun tender komissiyası görüləcək işlərin detalları barədə aydın məlumat göstərmir. Belə ki, Ağdam rayonunun Quzanlı qəsəbəsində dövlət bedcəsi hesabına inşa ediləcək "kiçik ölçülü heyvan kəsimi məntəqəsinin" sahəsinin neçə kvadrat metr olacağı, hündürlüyü, ümumi sahəsi, həcmi barədə məlumat yoxdur. Həmçinin "kiçik ölçülü ət kəsimi məntəqəsi"nin tikintisində hansı mal-materiallardan istifadə olunacağı barədə də bilgilər göstərilmir.\n"Aras Group" MMC 2014-cü ilin yanvar ayında dövlət reyestrində qeydiyyata alınıb. Şirkətin nizamnamə kapitalı 10 manat, qanuni təmsilçisi isə Sultanov Azad Yusif oğludur.\nDövlət Təhlükəsizlik Xidmətinin ötən ilin may ayının 6-da İmişli rayon İcra Hakimiyyətinin başçısı Vilyam Hacıyevin həbsi istiqamətində həyata keçiridiyi xüsusi əməliyyatın videosunda danışan tikinti şirkətinin sahibi Səyalı Səfərova isə qalib olduğu tenderin məbləğinin 30 %-ni icra başçısına "otkad" formasında verdiyini deyirdi.